הוועדה המיוחדת לצדק חלוקתי ולשוויון חברתי, כנסת 20, פרוטוקול מספר 4, 2016-11-01 09:30

מכלוף מיקי זוהר: שלום לכולם, ברוכים הבאים, אני מתכבד לפתוח את הוועדה לצדק חלוקתי ושוויון חברתי בכל מה שקשור לאפליית תושבי יהודה ושומרון.

מכלוף מיקי זוהר: אנחנו מדברים על העדר שירותים, תשתיות, תחבורה ציבורית שכולנו מכירים אותה.

מכלוף מיקי זוהר: בתחילת הדיון אני רוצה לציין שאני מלא הערכה לחבר הכנסת מוטי יוגב שערך לא מעט דיונים בוועדת המשנה לאיו"ש שהוא עומד בראשה, חלק מוועדת חוץ וביטחון.

מכלוף מיקי זוהר: הוא ערך דיונים מאוד חשובים בנושא, ואנחנו כמובן מצטרפים לעזרתו באמצעות הוועדה הזו שהקמנו בכנסת.

מכלוף מיקי זוהר: בתחילת הפעולות, איך שהתחלנו להקים אותה מה שנקרא, דיברנו על צדק חלוקתי ושוויון חברתי שבעצם בכל מקום בו יש קיפוח במדינת ישראל אנחנו נביא את הנושא לדיון.

מכלוף מיקי זוהר: אני רוצה לציין בצורה ברורה – מדינת ישראל מורכבת מכל שטחיה שחלק בלתי נפרד ממנה זה יהודה ושומרון.

מכלוף מיקי זוהר: אנחנו צריכים לתת את השרות לתושבי יהודה ושומרון באופן זהה כמו שאנחנו נותנים אותו בכל רחבי הארץ.

מכלוף מיקי זוהר: אין מצב שאנחנו נוכל לתת יד להפלות את תושבי יהודה ושומרון.

מכלוף מיקי זוהר: תושבי יהודה ושומרון הם חלק בלתי נפרד, והם המגן האנושי שאנחנו המדינה הצבנו במקומות שלא קל לחיות ולהתמודד בהם אל מול שכנינו שלא תמיד מקבלים את נוכחותנו פה בארץ.

מכלוף מיקי זוהר: ולכן אני לא רואה סיבה אחת הגיונית מדוע תושבי יהודה ושומרון יכולים להיות מופלים בכל מה שקשור לשירותים, תשתיות ותחבורה ציבורית.

מכלוף מיקי זוהר: מעבר לכך, עמדתי ידועה, אני לא מסתיר אותה.

מכלוף מיקי זוהר: אני לא מוכן להקים במדינת ישראל עוד מדינה, אמרתי במפורש שאני גם מתנגד להקמה של מדינה פלסטינית, אני לא מתבייש בעמדה הזאת.

מכלוף מיקי זוהר: אני גם אומר שאין לנו פרטנר לדבר אתו ולנהל אתו משא ומתן.

מכלוף מיקי זוהר: כרגע התיישבות צוברת שנים ארוכות של ותק מבלי שאנחנו תמיד מטפלים בה כראוי.

מכלוף מיקי זוהר: מהרגע שאנחנו מבינים שלא תקום פה מדינה פלסטינית, ומהרגע שאנחנו מבינים שאנחנו הולכים להמשיך ליישב את הארץ כמה שאנחנו רק יכולים בכל שטחיה, בין אם זה ביהודה ושומרון או בין אם זה בדרום, או בין אם זה בגליל ובצפון, אז אין שום סיכוי שאנחנו יכולים לעשות את זה מבלי לתת את הכלים המינימליים לאותם תושבים אזרחי ישראל, אנשים שאנחנו מעודדים אותם ללכת ולגור במקומות הללו.

מכלוף מיקי זוהר: לכן הדיון היום באמת ינסה לטפל בכמה סוגיות, ואנחנו נדבר גם על נושא הצרכנות.

מכלוף מיקי זוהר: יש חברות רבות שלא רוצות להגיע ליהודה ושומרון, הגיע הזמן שנבין מדוע.

מכלוף מיקי זוהר: יש עיתונים ומוצרים שאנשים קונים והמשלוחים לא רוצים לחצות את הקו הירוק.

מכלוף מיקי זוהר: אנחנו נדון בתשתיות, בצפיפות, באוטובוסים מלאים שאי אפשר בכלל להתנהל בצורה הזו.

מכלוף מיקי זוהר: נסיעות ממש מהירות ומטורפות של חברינו הפלסטינים שמסכנים את חיי האזרחים מבלי שיהיה גורם שיאכוף את הנהיגה המטורפת הזאת וכמובן על בטיחות וכו'.

מכלוף מיקי זוהר: הגיעו לכבד אותנו היום בישיבה שניים מחבריי לסיעה פעילים ודומיננטיים מאוד, אנשים שעמדותיהם מאוד ברורות וחשובות – חבר הכנסת אמיר אוחנה, וחבר הכנסת יהודה גליק.

מכלוף מיקי זוהר: ראשון הדוברים, חבר הכנסת אמיר אוחנה, בבקשה.

אמיר אוחנה: תודה לך, אדוני היושב ראש, תודה על הדיון החשוב הזה.

אמיר אוחנה: אין שוויון, ולא צריך להיות שוויון.

אמיר אוחנה: לצערי, יש יותר מיישוב אחד כזה שבו נרצחו בין השאר גם אנשים בבתיהם.

אמיר אוחנה: ילד ביישוב מוכה טילים לא צריך לקבל את אותם משאבים כמו ילד ביישוב שאיננו כזה - זה נכון ליהודה ושומרון, זה נכון לשדרות, זה נכון למקומות נוספים לצערנו.

אמיר אוחנה: הצרכים מבחינת סיוע נפשי להחזיר אותו לתלם, לנטרל עד כמה שאפשר את הטראומה הנפשית, את הפחד, ואנחנו רואים את התופעות הללו, הם צרכים שונים.

אמיר אוחנה: ההתיישבות ביהודה ושומרון, לפחות כך אנחנו מאמינים במחנה הלאומי לא רק שאיננה מכשול לשלום, היא הדרך האחת והיחידה להגיע אי פעם לשלום כאן, ואפשר לדבר על זה ארוכות.

אמיר אוחנה: אבל גם מי שחלוק על העמדה הזאת, ויש מחלוקת בציבוריות הישראלית בנוגע לעמדה הזאת, צריך לנהוג ביושר ובהגינות ולומר לתושבים, תראו, אולי יהיה שלום, אנחנו לא רואים אותו כרגע מעבר לאופק, זה יכול לקחת ארבעים שנה, זה גם יכול לקחת ארבע מאות שנה, כי סכסוכים בינלאומיים לפעמים לוקחים dat much to results כדי לפתור אותה, זה קורה.

אמיר אוחנה: אי אפשר לשים את התושבים ביהודה ושומרון בהקפאה או בהמתנה לעד.

אמיר אוחנה: החיים נמשכים, המשפחות צומחות, וההקפאה, הרעיון הזה שאפשר לשים אנשים על המדף רק שימתינו עד ליום – זה רעיון שאנחנו לא נוכל לקבל אותו - לשמחתי אנחנו גם לא מקבלים אותו.

אמיר אוחנה: חברי, אני שותף מלא, למרות שאני לא חבר בוועדה שלך בכל צעד שתחליט בכיוון הזה.

אמיר אוחנה: אני מודה כמובן גם לכם שהגעתם לכאן וגם לחבריי.

אמיר אוחנה: תודה.

מכלוף מיקי זוהר: תודה רבה לך, חבר הכנסת אמיר אוחנה.

מכלוף מיקי זוהר: חבר הכנסת יהודה גליק, בבקשה.

יהודה גליק: אדוני היושב ראש, אתה תסכים לקבל את זה שאני אחרוג מהמנהג המקובל, ואני אגיד שאני מעדיף קודם כל לשמוע את הציבור לפני שאני מדבר.

יהודה גליק: נשמח לתת פה לאנשים שהגיעו.

מכלוף מיקי זוהר: אין בעיה, בשמחה נעשה את זה.

מכלוף מיקי זוהר: חבר הכנסת יוגב יאמר מספר דברים.

מכלוף מיקי זוהר: אתה לא הייתה כאן כאשר התחלתי את הישיבה.

מכלוף מיקי זוהר: בתחילת הישיבה ציינתי שבמסגרת ועדת המשנה בראשותך של חוץ וביטחון, הוועדה לענייני איו"ש שגם אני חבר בה, נערכו המון דיונים שבאמת עמדו על הדברים החשובים.

מכלוף מיקי זוהר: שיבחתי את הפעילות המבורכת שלך.

מכלוף מיקי זוהר: אני גם מתכוון להיות מה שנקרא כתף אל כתף כמי שרוצה לסייע לך להשיג את אותם הישגים שאנחנו חפצים בהם וזה - שוויון בין תושבי יהודה ושומרון לבין תושבי כלל הארץ, כי אין שום הבדל מבין תושבי יהודה ושומרון לתושבי הארץ כי זה אותה מדינה ואותה ארץ – זה המסר הכי חשוב שאנחנו רוצים להעביר.

מכלוף מיקי זוהר: יש מדינה אחת, יש ארץ אחת היא של כולנו, ואנחנו צריכים גם לתת את השירותים באופן שוויוני, כמו שאנחנו רוצים לתת אותם גם בצפון, וגם בדרום, אנחנו רוצים לתת אותם גם בהתיישבות.

מרדכי יוגב: אני רק אקדים ואני מעדיף לשמוע.

מרדכי יוגב: תודה ליושב ראש הוועדה המיוחדת הזאת לצדק חלוקתי חבר הכנסת מיקי מכלוף זוהר, שעוסק בהמון נושאים של חוסר צדק בכל הארץ לזכותו ולקח לי היום את נושא יהודה ושומרון.

מרדכי יוגב: רק להגיד את המקבילה – שיש פה חברים שאני מכיר ואתנו מעוזר שר הביטחון וקמ"ט תחבורה ואחרים.

מרדכי יוגב: אנחנו, חבר הכנסת מיקי, עוסקים בוועדה שלנו בהרבה מאוד נושאים באופן דיי שיטתי כבר על פני שתי קדנציות מהביטחון עצמו דרך מרכיב התב"ע הקשה – יש פה גורמי מינהל אזרחי - אני מזהה אחד, אולי יש פה יותר.

מרדכי יוגב: עשייה אי-שוויונית בכל מה שקשור בקרקע.

מרדכי יוגב: העשייה אי-שוויונית בכל מה שקשור בכיסוי סלולארי להביא את החברות לכך, ושם אנחנו מתקדמים במעט.

מרדכי יוגב: קושי בנושא מיגון, בנושא תשתיות כבישים, מים, ביוב, והקצאת התקציב הראוי כדי שמים יהיו גם הם כפי שצריך ביהודה ושומרון – לדוגמא: נושא איכות הסביבה ועוד.

מרדכי יוגב: עד כאן נסת

מרדכי יוגב: פק בזה כי באמת אני קבעתי כרגע את מקומי בשביל להקשיב.

מכלוף מיקי זוהר: אבי יוקטאן, אני דווקא רוצה להתחיל אתך.

מכלוף מיקי זוהר: למה אני רוצה להתחיל אתך?

מכלוף מיקי זוהר: אתה הסמנכ"ל של חברת "איקא" שמסיבה כזו או אחרת לא מספקת שירותי הובלה ליהודה ושומרון.

מכלוף מיקי זוהר: רצית להבין בתור התחלה מדוע חברת

מכלוף מיקי זוהר: כם שהיא חברה מאוד מכובדת - אני חייב לציין שאשתי היא לקוחה שלכם, היא רוכשת לא מעט מוצרים מ"איקא".

מכלוף מיקי זוהר: לכן אני באמת רוצה לדעת מדוע אתם לא מספקים את השירותים שלכם, שירותי ההובלה שלכם ליהודה ושומרון.

<אבי יוקטאן: אנחנו כגוף קמעונאי רצים אחרי הלקוח באשר הוא גם אם הוא תושב יהודה ושומרון, גם אם הוא גר באילת.

<אבי יוקטאן: אני לא יודע מאיפה המידע הזה, אבל הוא מידע שגוי.

מכלוף מיקי זוהר: אני מדבר רק מפניות שהגיעו ללשכתי.

<אבי יוקטאן: אני מבין שמדובר בגברת מתפוח שהגיעה לפייסבוק וניסינו לשוחח איתה, היא לא קנתה אצלנו שירותים וזה היה לפני ארבע שנים.

<אבי יוקטאן: אנחנו, מיום הקמתנו ושם אני נמצא, אגב, מיום ההקמה של "איקא" – מגיעים לכל מקום במדינת ישראל.

מכלוף מיקי זוהר: Rast my case – אני לא רוצה לדבר יותר עליכם, אני רק רוצה לשבח אתכם על זה שאתם נותנים את השירותים לכל רחבי הארץ – יישר כוח, וראוי שכל הציבור במדינת ישראל יקנה אצלכם.

מכלוף מיקי זוהר: ברשותכם, אני רוצה לדבר עם אלון קרקובסקי.

מכלוף מיקי זוהר: בבקשה.

<אלון קרקובסקי: תודה שבחרת לפתוח את המושב דווקא בדיון החשוב הזה.

<אלון קרקובסקי: משרד התחבורה - - -

יהודה גליק: מיקי הוא כל כך חרוץ שכבר אתמול היה דיון.

יהודה גליק: זה לא להאמין – מיקי פשוט עובד טורבו.

<אלון קרקובסקי: אנחנו יודעים ומעריכים.

<אלון קרקובסקי: משרד התחבורה – כאן יש מקום להודות לשר ישראל כץ על מאמצים כבירים שהם עושים לסגירה וצמצום פערים בנושא התחבורה ביו"ש, בפרט התחבורה הציבורית.

<אלון קרקובסקי: עם זאת, מדובר בבעיה מאוד רוחבית, בעיה שמתחילה אפילו עשרים, שלושים אחורה.

מכלוף מיקי זוהר: משרד התחבורה נמצא פה.

מכלוף מיקי זוהר: רושמים את ההערות ואחרי זה נתייחס.

מכלוף מיקי זוהר: תודה.

<אלון קרקובסקי: בסופו של דבר אם נסתכל על מרחב הר חברון, מועצת הר חברון גדלה בקצב ממוצע של בין 8% ל-9% בשנה, לעומת אחוז נקודה תשע ממוצע ארצי.

<אלון קרקובסקי: התשתיות לא הולמות – אנחנו רואים את זה בכבישים.

<אלון קרקובסקי: אנחנו נוסעים עד היום על כבישים מנדטוריים, כבישים שאין שום קשר בינם לבין התקן במדינת ישראל.

<אלון קרקובסקי: אני חש שאין הבנה שבנוסף לסיכון הבטיחותי שקיים בכבישים בין אם המצב התשתיתי, בין אם מחוסר האכיפה של משטרת ישראל, קיים גם אלמנט של סיכון ביטחוני.

<אלון קרקובסקי: בסופו של דבר כשהולכים ומתכננים כביש בתל-אביב, לצורך העניין חושבים תעבורתי - ביו"ש לא חושבים גם ביטחוני.

<אלון קרקובסקי: אנחנו רואים את זה במאבקים על תקציבים של הפרדות מפלסיות והלאה והלאה.

<אלון קרקובסקי: אנחנו מאוד מחכים ליום שבו התכנס צוות אב לתכנית אב רחבה יותר שתכלול את כל יהודה ושומרון כאזור שמעולם לא בוצע בו תכנון ארוך טווח, ובוודאי שלא הולם את גידול האוכלוסייה הטבעי - גם היהודי וגם הפלסטיני צריך לומר.

<אלון קרקובסקי: בסוף אנחנו חולקים את אותם הכבישים - זה המצב שלנו כיום.

מכלוף מיקי זוהר: ציין פה בצדק חבר הכנסת אמיר אוחנה בפניי, שהמשרד לביטחון פנים צריך להיות חלק בלתי נפרד מהסוגיה הזאת.

מכלוף מיקי זוהר: לצערי הרב, הם בחרו שלא להגיע.

מכלוף מיקי זוהר: אני מבקש ממנהלת הוועדה להבהיר שאי התייצבותם פגע בחלק מהדיון, כי הדיון גם נסוב סביב סוגיות שהם מטפלים בהן, ולהבא כשהם נקראים לדיון אנחנו מתעקשים שהם יבואו.

אמיר אוחנה: אני נוסע הרבה לשמחתי ביהודה ושומרון, ויש אנשים שאינם עושים את זה, אז הם חושבים שזה נורא מפחיד.

אמיר אוחנה: אני תמיד אומר להם שהדבר הכי מפחיד זה הדרכים, לא המחבלים ולא איומי הטרור.

אמיר אוחנה: אבל האופן שבו נוהגים, בעיקר המקומיים הערבים, זה ממש סכנת נפשות, ובאמת ראוי שהמשרד לביטחון פנים ייתן את דעתו על העניין למה אין אכיפה, אני לא רואה אכיפה.

<דרורה קלמנט: אין.

מכלוף מיקי זוהר: אני מסכים אתך לחלוטין, גם אני חולק את הכבישים האלה לא מעט, ואני רואה את ההתנהלות התעבורתית של שכנינו, וגם מצב הכביש שלא מוסיף, חוסר קליטה בטלפון לפעמים.

מכלוף מיקי זוהר: אם עשית שם תאונה, אתה לא יכול להתקשר למד"א להגיע - זה מצב בלתי נסבל, צריכים לעשות לו סוף.

מכלוף מיקי זוהר: בבקשה קב"ט מועצת יש"ע.

<שלמה ועקנין: שלום, הסוגיות שאני המון עוסק בהן ביום יום הן פחות רוחביות, וכפי שחברים פה בטח ירחיבו עליהן.

<שלמה ועקנין: כמו שנאמר פה – תשתית הכבישים, סוגיית המים וכך הלאה.

<שלמה ועקנין: אבל הסוגיות הספציפיות כפי שהוזכרו כאן נוגעות לתקציבים שחסרים כדי לממש בעצם תכניות מגובשות.

<שלמה ועקנין: יושב פה חבר הכנסת מוטי יוגב, ועוזר השר להתיישבות שיש בידיהם תכניות מגובשות, מסוכמות שבעצם יש אפילו הסכמות לגביהן, לגבי המסגרת שלהן, הרב שנתיות שלהן וכך הלאה, אבל הן לא יוצאות לפועל.

<שלמה ועקנין: שתי דוגמאות קלאסיות.

<שלמה ועקנין: אחת – מיגון הירי ומיגון תחבורה ציבורית ותלמידים.

<שלמה ועקנין: שנים על גבי שנים – נכון שלאחרונה אחרי מאמץ רב, ישנם תקציבים מסוימים שמגיעים אבל הפער הוא אדיר.

<שלמה ועקנין: צריך לזכור שהשיא במיגון הכלים האלה, אני מדבר על מאות כלים, אוטובוסים, רכבים קטנים, סוואנות להסעת מוגבלים, להסעת חינוך מיוחד.

<שלמה ועקנין: השיא היה בתחילת שנות האלפיים, זאת אומרת, ואם אורך החיים הוא כ-15 שנה, מכאן שבעצם אנחנו עכשיו בנפילה רצינית מחויב תקציב שבעצם יאפשר את אורך החיים עכשיו חזרה ל-15 השנים הבאות - על זה ירחיבו כולל מספרים.

<שלמה ועקנין: הנושא השני הוא כיסוי הסלולר.

מכלוף מיקי זוהר: ציינת זה מכה.

מכלוף מיקי זוהר: הצטרף אלינו חבר הכנסת יואב קיש – ברוך הבא.

<שלמה ועקנין: סוגיית הסלולר - התחייב מראש הממשלה ומטה.

<שלמה ועקנין: יש הקלטות אינסופיות של כל מיני מפגשים כאלה ואחרים, דרך הרמטכ"ל, דרך שר הביטחון, יש התחייבות לכיסוי - - - באיו"ש, המשמעות שלו היא 40 מיליון שקל.

מכלוף מיקי זוהר: הוא יגיב בסוף הדיון.

מכלוף מיקי זוהר: הוא מוזמן לשבת סביב השולחן.

<שלמה ועקנין: אין צורך לפרט את החיוניות של האמצעי הזה לחיי היום-יום, חסר ביותר, ופוגע בכל אירוע בטחוני – אתם תראו של סוגיית הסלולר, וזה הולך לאט, זה עובד לאט.

<שלמה ועקנין: אם נעבוד על-פי התכניות, תכניות העבודה של משרד התקשורת, זה יילך מעט מאוד להשלים, וה-40 מיליון האלה אני אומר לכם, מותר לי לומר, מבזבזים הרבה יותר מיליונים על דברים שהם פחותים בחשיבות אפילו ביש"ע, אני יודע גם לתת דוגמאות.

מכלוף מיקי זוהר: ברשותך, אני רוצה להתעכב על נושא סוגית הכיסוי הסלולרי, בעיניי יש לה משמעות מאוד גדולה.

מכלוף מיקי זוהר: ראשית, כל אזרח שמסתובב באזור הזה הוא חשוף לסכנה.

מכלוף מיקי זוהר: גם בכביש הוא חשוף לסכנה.

מכלוף מיקי זוהר: גם בכביש סכנה מוגברת בעקבות התנהלות שכנינו בנהיגה.

מכלוף מיקי זוהר: גם מבחינה ביטחונית לירי או לניסיון פיגוע שאנחנו יודעים שנעשו שם לא מעט כאלו.

מכלוף מיקי זוהר: והדבר הכי גרוע, שאם חלילה הוא נתקל באיזושהי סיטואציה בעייתית, הדרך שלו להזעיק עזרה היא פשוט לא קיימת.

מכלוף מיקי זוהר: לכן הסוגיה הזאת בעיניי היא סוגיה מאוד קריטית, אולי היא צריכה להיות כרגע כמעט בראש סדר העדיפויות שלה.

<שלמה ועקנין: אני חייב לומר שגם אמצעים אחרים יותר ויותר מסתמכים על תשתית הסלולר.

<שלמה ועקנין: זה יכול להיות מצלמות, וזה יכול להיות קשר – קשר כולו עובר להיות מבוסס סלולר וכך הלאה.

<שלמה ועקנין: כל הדבר הזה בעצם הולך להסתמך על פריט שהוא חסר מאוד.

<שלמה ועקנין: יש פה איזושהי התנגשות בין הכדאיות הכלכלית של כל החברות אל מול גודל האוכלוסייה.

<שלמה ועקנין: פה אני חייב לומר שבמקרה הזה אני אמרתי לא פעם ולא פעמיים, הייתי שמח להיות שייך לרשות הפלסטינית בנושא הזה.

<שלמה ועקנין: יש להם כיסוי - אני מחזיק ברכב שלי מכשיר, וככה אני מגבה את עצמי שאין לי כיסוי, אז תדעו שזאת המציאות.

<שלמה ועקנין: נקודה אחרונה שגם לנושא הזה לנושא הביטחון, ונושקת לנושא הצירים והכבישים - סוגיית תאורה בכבישים ובצמתים.

<שלמה ועקנין: אין ספק שזהו מרכיב חשוב ביותר שמקנה את תחושת הביטחון לאורך הצירים.

<שלמה ועקנין: יש תכניות למכביר.

<שלמה ועקנין: מועצת יש"ע הצליחה לקדם באמצעות תקציבים כאלה ואחרים כרגע תכנון תאורת כבישים, וכל זה כדי להגיע למצב שבבוא העת ניתן יהיה לבצע.

<שלמה ועקנין: אבל אנחנו מדברים על כבישי דמים, אני אומר לכם חד וחלק - כל כביש המשטרה הבריטית לכיוון מערב.

<שלמה ועקנין: קחו את כביש ההרודיון, או כביש איתמר אלון מורה, אלה כבישים שזועקים לשמיים בתאורה שלהם.

<שלמה ועקנין: אסיים בדבר אחד – גם שר הביטחון הקודם, ראש הממשלה בטוח, וגם שר הביטחון הקודם, וגם הנוכחי, בפגישה עם ההתיישבות הודיע שהוא הולך לתת מענה לכיסוי הסלולר, לתאורה, ואולי גם לחלק ממיון הירי.

מכלוף מיקי זוהר: אני בכנות רבה אומר שהשר ליברמן הוא לא חשוד כשמאלן ועמדותיו - - -

<שלמה ועקנין: גם לא קודמו.

מכלוף מיקי זוהר: יש כאלה שטוענים שקודמו כן.

מכלוף מיקי זוהר: אני לא רוצה לדבר על קודמו, הוא לא כאן, אז אני לא מדבר עליו, אבל אני מדבר על השר הנוכחי.

<שלמה ועקנין: אני לא עוסק בדברים אחרים שקשורים - - - בכוונה.

מכלוף מיקי זוהר: אני כן רוצה לגלות אופטימיות לאור דברי השר שבאמת ייתן מענה לכיסוי הסלולרי.

מכלוף מיקי זוהר: גם במסקנות הוועדה היום אנחנו נעביר לשר את המסקנות הברורות לגבי הכיסוי הסלולארי, תאורה ומה שדיברנו בנוסף לכך, ואני מקווה שהוא יישם את זה מידית, לא בעוד כמה חודשים או בעוד כמה שנים, אלא מידית כי הדבר הזה הוא באמת קריטי לביטחון האזרחים.

מכלוף מיקי זוהר: נשמע את דרורה קלמנט.

מכלוף מיקי זוהר: כמובן היא תושבת האזור, נשמע ממנה מה יש לה לומר.

<דרורה קלמנט: המון תודה.

<דרורה קלמנט: כמה דברים בקשר לכיסוי הסלולארי.

<דרורה קלמנט: אני מאפרת, אני תושבת חוזרת, הגענו מארצות הברית, עולים חודשים הישר מנמל התעופה לאפרת.

<דרורה קלמנט: מצאנו שאנחנו בעצם אזרחים מסוג ב'.

<דרורה קלמנט: כמעט כל דבר ביהודה ושומרון אתה עובר את המנהרות, אתה מגיע למקסיקו - גם מבחינת נהיגה, גם מבחינת שירותים.

<דרורה קלמנט: אני עברתי על כל החוקים – מחוק הנגישות לנכים, חוק המיסוי העירוני, אף אחד מהם לא חל ביהודה ושומרון.

<דרורה קלמנט: אי אפשר לאכוף אותם, אי אפשר לממש אותם, וזו בעיה קריטית.

<דרורה קלמנט: לא ייתכן שאדם שבא והוא אזרחי ישראלי שמשלם מסים לא יכול אפילו לעשות היום – דיברתי עם מישהו בתחום המיסוי, הוא לא יכול לעשות תביעה לבעיה בארנונה – למה?

<דרורה קלמנט: כי אנחנו תחת חוק צבאי.

<דרורה קלמנט: אי אפשר לעשות בעיה של נגישות - אתה נכה, אתה לא יכול לבקש שום דבר, כי החוק של הנכים לא חל ביהודה ושומרון.

<דרורה קלמנט: אתה לא יכול לתבוע – אתה לא יכול לומר שיש איזה שכן שיש לו שפכים, אי אפשר לחיות ככה, זה פשוט לא בסדר.

<דרורה קלמנט: כאזרחית, אני אזרחית של ארצות הברית וישראל - איך אני יכולה להיות אזרחית מסוג ב' ללא כל זכויות בסיסיות שהן דומות לאזרח שהוא מעבר למנהרות?

<דרורה קלמנט: אני לא אוכל לתבוע, אני לא אוכל לבקש.

<דרורה קלמנט: האנשים שם נוהגים בצורה פרועה – אי אפשר לרוץ אחריהם ולתת להם קנס כי הם אזרחים של הרשות.

<דרורה קלמנט: זה מגיע לאבסורדים שעברנו כבר את הגבול.

<דרורה קלמנט: היועץ המשפטי מגיע ואומר שאנחנו חוק צבאי, ולכן בעצם הוא צודק - אי אפשר לממש שום דבר.

<דרורה קלמנט: מעבר לזה, הייתה הצעת חוק שהתקבלה ביוני של משרד ראש הממשלה לסיוע מאוד גדול, ממש ביוני 2016.

<דרורה קלמנט: אני ממש גיליתי את זה במקרה, אני פשוט מנסה למצוא נושאים לממש את עצמנו כעולים חדשים, הנושא בכלל לא קיים.

<דרורה קלמנט: תעסוקה למשל - אני אתן לך דוגמה.

<דרורה קלמנט: משרד התעסוקה לאנשים מובטלים בירושלים – למה?

<דרורה קלמנט: יש לנו גוש עציון גדול, נחמד, אפשר למקם אותו שם, למה אדם שהוא מובטל בגוש עציון צריך לכתת רגליו עד ירושלים באוטובוסים הממוגנים הנחמדים?

<דרורה קלמנט: יש כל כך הרבה נושאים, אני העברתי לאריאלה רשימה מאוד ארוכה, אבל זה ממש טיפה בים של מה שקורה.

מכלוף מיקי זוהר: הסוגיה שגם מאוד מטרידה כפי שאת ציינת זה הזכויות המשפטיות, הדמוקרטיות שיש לאזרח יהודה ושומרון לעומת זכויות שיש לאזרחים שהם נמצאים מעבר לקו הירוק.

מכלוף מיקי זוהר: בעיניי זה אבסורד לא נורמלי שזכויות בסיסיות במדינה דמוקרטית שאנחנו לוחמי הדמוקרטיה, ואתם תראו לפעמים את הצד השמאלי של המפה מדבר על ערכים דמוקרטיים וטוען - למה אתם פוגעים בדמוקרטיה?

מכלוף מיקי זוהר: אבל פה את בעצם לנגד עינינו מראה לנו כמה הדמוקרטיה לא רלבנטית לתושבי יהודה ושומרון כי פשוט לא מאפשרים להם את החופש הדמוקרטי.

<שלמה ועקנין: ברשותך, הדבר הזה כרוך מאוד לכל התאמות החקיקה שהן לא נעשות באופן אוטומטי, ואני אתן דוגמא כדי שנציג משרד התקשורת כאשר התייחס יוכל גם לומר את זה, למרות שזה לא בידיו, אני חושב, אלא בידי הדרג הצבאי.

<שלמה ועקנין: גם קמ"ט תקשורת במינהל האזרחי כשהוא רוצה לקנוס חברה שלא עושה את המוטל עליה, הוא לא יכול לעשות את זה כי לא יתנו לו את הסמכות להטיל את הקנס הזה.

מכלוף מיקי זוהר: דרורה, תודה רבה על הדברים, דברים חשובים שהאירו את עינינו.

מכלוף מיקי זוהר: השאלה שאני רוצה לשאול את משרד התקשורת את רן שטרית, ברור לי שזה לא בסמכות

מכלוף מיקי זוהר: כם מאחר וזה בשטח צבאי ואתם לא יכולים – אבל כן הייתי רוצה לדעת מבחינת היכולת שלנו כמשרד תקשורת במידה והתאפשר לנו באמצעות אותם גורמים שצריכים לאפשר לעשות את זה, האם היא קיימת ומה ההיקפים הכלכליים כדי להשלים את המהלך?

<רן שטרית: הטיפול בבעיית הקליטה באזורי יהודה ושומרון באמת התארך, ואנחנו משרד שאינו מתקצב, זאת אומרת, אין לנו תקציב עצמאי כי אנחנו משרד שעוסק ברגולציה.

<רן שטרית: אני לא מתקצבים כמעט שום דבר, ולכן אנחנו היינו כאן גורם שהוא גורם תומך ומייעץ, וגם ניסינו בגלל שהכרנו בחשיבות הבעיה, ניסינו להזיז את התהליכים.

<רן שטרית: לאחרונה בעקבות איזשהו שינוי תודעתי שנערך במשרד הביטחון, וכרגע כפי שהתבשרתי הנושא הולך להיפתר בשבועות הקרובים.

מרדכי יוגב: לא, יש התקדמות.

<רן שטרית: ההחלטה הולכת לצאת בשבועות הקרובים.

<רן שטרית: הנושא ייפתר בתוך כשנתיים בעבודה מזורזת כי צריך להקים תשתיות, אתם יודעים, זו בעיה שהיא קצת מורכבת.

<רן שטרית: אגב, כל הקמת תשתית אחרת גם באזורים אחרים לוקחת זמן כזה.

<רן שטרית: לשאלת יו"ר הוועדה, זה כ-40 מיליון שקלים שהוקצו – לפי מה שאני יודע על ידי משרד הביטחון, הטיפול נערך על ידי משרד ראש הממשלה ומשרד הביטחון.

<רן שטרית: אנחנו מקווים שבאמת כך יבוא פתרון.

<שלמה ועקנין: נקווה שמי שיושב לשמאלך יאשר את דבריך ואז ובא לציון גואל.

מכלוף מיקי זוהר: משמאלך יושב קובי אלירז עוזר השר להתיישבות, מה שנקרא, יכול אולי לבשר לנו בשורה אדוני.

יהודה גליק: אומר מעט ועושה הרבה.

<קובי אלירז: אני אתייחס רק לזה, למרות שיש לי התייחסות כללית.

<קובי אלירז: כיוון שזה עלה, אז נגיד על זה כמה מלים.

מכלוף מיקי זוהר: קודם כל, תמסור לשר בשמנו שאנחנו מאוד מעריכים את הרצון שלו לסייע להתיישבות ושמחים על העזרה שלו.

<קובי אלירז: חן חן.

<קובי אלירז: אעביר.

<קובי אלירז: קודם כל, לגבי נושא הקליטה הסלולארית שזה חלק מהפערים שקיימים בשטח, קיימים הרבה פערים.

<קובי אלירז: בוא נגיד בעדינות - הנושא הזה מורכב מבחינת מערכת הביטחון, כיוון שהנטייה היא שכל דבר בסופו של יום קשור לביטחון - גם כבישים עוקפים וגם תאורה, וגם קליטה סלולארית וגם הכול.

<קובי אלירז: בקיצור, כל דבר אפשר לקשור אותו באופן ישיר לביטחון.

<שלמה ועקנין: אפילו מקוואות.

<קובי אלירז: מי שמכיר מכיר.

<קובי אלירז: בעצם אנחנו נכנסים פה לסוג של השתתפות רבתי כמעט בכל דבר שקיים, והמערכת שלנו היא זהירה מאוד בדבר הזה, עשינו בזה עבודה.

<קובי אלירז: מוטי יוגב מרכז בוועדה אחרת, ואני חושב שבכלל הקיום הזה של דיונים כאלה בכנסת זה רק עוזר, זאת אומרת, זה נותן כוח על רוח גבית ומעורר את זה.

<קובי אלירז: תדעו, אני מחזק אתכם, מחזק אותנו כדי שנוכל לטפל כי הפערים הם גדולים מאוד, וצריך פה הרבה אכיפה שלנו ובכלל של המערכות כל הזמן כדי שזה קצת יתוקן כל הזמן.

<קובי אלירז: לאחרונה, אחרי שעשינו עבודה והשר התרשם ושמע עוד פעם, השר הנוכחי, גם השר הקודם שמע.

<קובי אלירז: דרך אגב, גם פה עוד מצוקה שהיא קשורה – הכול הא בהא תליא, זאת אומרת, זה שהחברות פה אין שום רגולציה עליהן ואין שום איזשהו מנוף שאומר להם: בואו, אנחנו נמנע מכם.

<קובי אלירז: יכלו לעשות קצת יותר, אני לא אכנס לזה, אבל נמנע מכם בישראל הקטנה עד שלא תעשו באיו"ש לא מספיק, אין פה מספיק מנופים, ולכן כל אחד למה שהוא יוציא את הכסף?

<קובי אלירז: חוץ מזה תוסיף על זה את המישור של המקרקעין, תפיסה צבאית, או לא תפיסה צבאית, מה בדיוק אנחנו עושים כדי שכל אנטנה תוסיף על זה גם התנגדויות לא מעטות ביישובים על קיומן של אנטנות?

<קובי אלירז: מי שמכיר את העסק הזה חווה אותו, מכיר אותו על כל פרטיו.

<קובי אלירז: אנחנו פלוס מינוס, יש לנו היום 26 תרנים שאנחנו רוצים להקים.

<קובי אלירז: העלות המשוערת שלהם היא פלוס מינוס 40, 41 מיליון שקלים.

<קובי אלירז: אני מקווה מאוד שנמצא איגום.

<קובי אלירז: השר הנוכחי, השר ליברמן דפק על השולחן ואמר, בואו, עם כל מה שאנחנו אומרים שזה קשור לביטחון, לא קשור לביטחון, זה כן ביטחוני, כי זה אפילו פנצ'ר של מאן דהוא, בכביש מאן דהוא, יוצר אירוע ביטחוני בגלל סתם תקלה בטיחותית.

<קובי אלירז: אני מאוד מקווה שאכן מה שפה חברי אמר ממשרד התקשורת, אנחנו נצליח לאגם תקציב של כ-40 מיליון שקל.

<קובי אלירז: אני מניח שזה לא יהיה שנתיים, זה סך הכול שנתיים, שלוש, להקים את זה.

<קובי אלירז: יש פה תהליך פרוצדורלי, ואני אומר עוד פעם, כן תפיסה צבאית לגבי אנטנה, לא תפיסה.

<קובי אלירז: כן יישובים שמסכימים, לא מסכימים, ואני מאוד מקווה שנצליח את הדבר הזה בכל רחבי איו"ש לסגור פעם אחת.

<קובי אלירז: דרך אגב, אחרי זה יש גם שאלה מי מתחזק את האנטנות, אלה לא דברים פשוטים, אנחנו עוד לא גמרנו פה את הכול.

<קובי אלירז: מערכת הביטחון עשתה, אז בבקשה, גם תתחזקי את העניין.

<קובי אלירז: החברה הרי רק שמה את האנטנה שלה, התורן אני צריך לתחזק אותו.

<קובי אלירז: זה דבר שהלוואי שהיינו יכולים להגיד עכשיו שהוא פתור.

<קובי אלירז: אני מאוד מקווה שכן, הוא וודאי התקדם בחודש האחרון הוא התקדם התקדמות משמעותית.

<קובי אלירז: אני מקווה כלל שאתם תעכבו אחרי זה, וגם חבר הכנסת מוטי יוגב בוועדתו, אז אנחנו נצליח, אני מקווה, להיות פה עם תשובות יותר קונקרטיות וחיוביות – סך הכול העסק הוא חיובי בהיבט הזה.

מכלוף מיקי זוהר: טוב לשמוע את העניין הזה, וכמובן שאנחנו נמשיך לעקוב.

מכלוף מיקי זוהר: נשמע ברשות

מכלוף מיקי זוהר: כם את הגברת לילך עטרי, תושבת יקיר שבשומרון.

מכלוף מיקי זוהר: יש לך סיפור מעניין לספר לוועדה.

מכלוף מיקי זוהר: בבקשה.

<לילך עטרי: אני מבקשת לעסוק בתחבורה הציבורית בכביש 5, אני מניחה שזה בכל כבישי השומרון.

<לילך עטרי: תחבורה ציבורית משרתת את ערביי השטחים, לא ממש משרתת את תושבי יהודה ושומרון.

<לילך עטרי: הדבר בא אל פתחי בכך שביתי חזרה מהשרות הלאומי, משרתת שנה בשרות לאומי.

<לילך עטרי: הגיעה הביתה ביום שישי בצהריים, והיא מספרת שהיא עלתה לאוטובוס, וכרגיל, באוטובוס אין מקום, היא נכנסה עד למושב האחורי.

<לילך עטרי: ושאני אזכיר לכם, כשאנחנו כשהיינו צעירים היינו ככה נכנסים בביטחון במושב האחורי מה שהצעירים שלנו לא עושים היום, הם מוצאים להם פינות באוטובוס לשבת.

<לילך עטרי: בתי נכנסה למושב האחורי, המושב היה פנוי, כל האוטובוס כפי שאמרתי שהיה מלא בערבים.

<לילך עטרי: לידה היה מקום פנוי והיא הניחה את התיק שלה.

<לילך עטרי: הצטופפו סביבה ערבים, גיחכו, פטפטו דיברו, בשלב מסוים היא הרגישה לא נוח והורידה את התיק.

<לילך עטרי: התיישב לידה ערבי, וברוב חוצפתו הניח את ידו על כתפה.

<לילך עטרי: בתי, ברוך השם, גילתה תושייה והחטיפה לו סטירת לחי מצלצלת, קמה, לקחה את התיק וירדה מן האוטובוס.

<לילך עטרי: הוא כנראה היה מבולבל ובחוסר אונים לכן הוא לא יכול היה להגיב או משהו כזה.

<לילך עטרי: אני שמעתי על האוטובוס, אבל המקרה הזה החריד אותי.

מכלוף מיקי זוהר: קודם כל, כל הכבוד לבתך.

<לילך עטרי: אני לא יודעת איך היא עשתה את זה כי הסיטואציה מאוד מפחידה ולא נורמלית.

<לילך עטרי: אבל אני רוצה לצייר סיטואציה אחרת – אם היה לו סכין ביד?

<לילך עטרי: אם הוא היה מחליט חלילה להתעסק בה - מי היה עוצר אותו?

<לילך עטרי: מי היה אומר לו משהו?

<לילך עטרי: זה עורר אותי לפנות לחבר הכנסת מוטי יוגב, שבאמת, ההתייחסות שלו הייתה מאוד רצינית.

<לילך עטרי: פניתי לעוד גורמים, ופניתי לציבור.

<לילך עטרי: מאז רק תגובות וכל מיני סיפורים הגיעו לפתחי - ביניהם חייל שגר בקדומים, משרת בקריה.

<לילך עטרי: הוא עולה לאוטובוס יחיד, כל האוטובוס מלא בערבים.

<לילך עטרי: הוא פנה למפקדים שלו – מה אני אמור לעשות?

<לילך עטרי: סכנה.

<לילך עטרי: חשבו, טיכסו עצה, והחליטו שהרעיון היה תיסע בלבוש אזרחי.

<לילך עטרי: אנחנו צריכים להסתתר?

<לילך עטרי: אנחנו צריכים להתחבא?

<לילך עטרי: חייל שמגיע לשרות שלו צריך ללבוש אזרחי?

<לילך עטרי: הבן שלי חייל בגולני, חוזר מהצבא, ברגע שהוא מניח את הראש שלו על הכיסא, הוא נגמר, נמחק, נרדם.

<לילך עטרי: אני לא רוצה לחשוב מה יכול לקרות לו עם נשק ביד – אפשר לגנוב ממנו את הנשק, אפשר חלילה לירות בו - זה פן אחד מהבחינה הזאת.

<לילך עטרי: פן נוסף - נשים פנו אליי שהן עולות לאוטובוס, המעט, מעט האנשים שעולים לאוטובוסים ומשתמשים בתחבורה הציבורית – פונה אליי נערה ואומרת לי, אני בכל פעם שעולה לאוטובוס מתחככים בי גברים, הדבר לא נורמלי.

<לילך עטרי: אשה אחרת אומרת לי, אני מחפשת, אני צריכה לקבוע תור לרופא מומחה, אני מחפשת שעות, עד שאני אמצא שעות שבהם ערבים לא נוסעים באוטובוסים.

<לילך עטרי: לא ייתכן שאנחנו אזרחי ישראל משרתים בצבא ביחידות קרביות נותנים את כל כולנו.

מכלוף מיקי זוהר: רק לציין שמדובר בפלסטינים, לא בערבים ישראליים.

<לילך עטרי: כן, כן תושבי השטחים, לא ערביי ישראל.

מרדכי יוגב: זה נושא שעסקנו בו, וירדנו ממנו חלקית.

מרדכי יוגב: כן ראוי לחזור אליו.

מרדכי יוגב: ניתן פתרון מאוד חלקי לאריאל ולקרני שומרון, והוא עמד אצל שר הביטחון ולא נפתר.

מרדכי יוגב: הוא עלול להביא משום הטענה שהפועלים לא יהיו מקור לטרור, ומקור לכל מה שצוין פה ומקשים מאוד על נסיעות.

מרדכי יוגב: אנחנו צריכים להחזיר אותו לסדר היום שלנו, ויש גם דרכים לפתור אותו.

מרדכי יוגב: לא אפרט כרגע יותר, אבל הוא גם לפתחו של שר הביטחון, במקרה הזה לתשובות לשתי האוכלוסיות.

<לילך עטרי: אני רוצה להוסיף שהרבה אוטובוסים גם לא עוצרים בתחנות.

<לילך עטרי: הם לא עולים הם מלאים בפלסטינים.

מרדכי יוגב: אני מתערב אתך עוד פעם.

מרדכי יוגב: היציאה היא ללא בדיקה, היא ללא בידוק.

מרדכי יוגב: כדי לעודד עוד 100 אלף פועלים פלסטינים.

<שלמה ועקנין: החזרה ליו"ש היא ללא בדיקה.

מרדכי יוגב: סליחה, החזרה ליו"ש היא ללא בדיקה, ואז כל אלו שיצאו בדרך זו או בדרך אחרת, ה-60, 70 אלף שברישיון, וה-30 אלף שלא ברישיון חוזרים - - -

<שלמה ועקנין: יש צו אלוף שמאפשר, בעצם מתברר שמי שהוציא אותו זה מתאם פעולות בשטחים.

מרדכי יוגב: שלמה, שר הביטחון ביקש ממנו אתמול לא לתקוף את מפקדי צה"ל, אז אני רוצה לומר שזו תקלה שאלוף פיקוד מרכז הקודם, אלוף ניצן אלון, ומתאם פעולות בשטחים, ורמ"א הקודם תת אלוף בן-מנחם, שאפשרו את הצו הזה ובעצם ללא התחשבות, כאשר בשעתו רמ"א הקודם נסע, הוא במקרה נסע בנסיעה שהתופעות האלה לא קורות.

מרדכי יוגב: אני פעמיים נסעתי בנסיעה, כל התופעות האלה קרו.

מכלוף מיקי זוהר: אחד הדברים החשובים שנאמרו פה, שבעצם הם רשאים לחזור ללא בידוק, זה אומר שאין להם שום בעיה לחזור עם סכין.

מכלוף מיקי זוהר: ואם הם פוגשים יהודי בדרך - - -

<שלמה ועקנין: זה בעצם גם מעודד את השבח"ים.

מכלוף מיקי זוהר: ומעבר לכך, אם הם פוגשים איזשהו יהודי בדרך שהם רוצים לעשות פיגוע, אז הם יוצאים מהשטחים בסדר, אבל כשמגיעים פה לרחבי הארץ אז לא בעיה לגייס כלי נשק ולחזור לעשות פיגוע.

מרדכי יוגב: נכון.

מרדכי יוגב: ושבעת הפיגועים שנערכו בתוך תחומי הקו הירוק, נערכו משוהים בלתי חוקיים שבכל דרך שהיא בכל הפיגועים – ברכבת תל אביב בת-ים, בעפולה, לא אאריך כרגע בפרטים.

מרדכי יוגב: הדבר הזה אנחנו צריכים להחזיר אותו לסדר היום ולהכניס אותו בהחלט לטיפול.

מרדכי יוגב: יש תשובות, דובר אז על סגירת מעגלים בשלושה, ארבעה מעברים – מעבר ילקי ראשון, ואחרי זה מעברים נוספים עבודת מטה שהתחילה ונעצרה.

מכלוף מיקי זוהר: מכבד אותנו בנוכחותו אבי רואה – ברוך הבא, אתה מוזמן להצטרף אלינו ואולי גם לומר כמה דברים כראש מועצה שחווה יום יום את הקושי לנהל מועצה ביהודה ושומרון.

מכלוף מיקי זוהר: בבקשה, אריה כהן, ראש מועצת מגילות ים המלח.

<אריה כהן: אני ראש מועצת אזורית מגילות ים המלח.

<אריה כהן: בעצם הסוגיה המרכזית שאני רוצה לדבר עליה סוגיית המים שהיא גם לא עלתה פה.

<אריה כהן: היא בעצם סוגיה קשה מאוד בכל יהודה ושומרון, במיוחד באזור מגילות ים המלח, כאשר אנחנו תלויים, אנחנו מנותקים לחלוטין מהמערכת הארצית.

<אריה כהן: אנחנו נסמכים על קידוחים שבעצם באזור מצפה יריחו.

<אריה כהן: כרגע המצב הוא שקידוח אחד מתוך השלושה קרס, וכ-40% מהנפקת המים הוא כל הזמן בסכנה.

<אריה כהן: אני מוכרח לציין שהתעשתו המינהל האזרחי ומקורות - בנוהל מזורז הניחו קו קטן יחסית של 100 קוב שעה ממעלה אדומים למצפה יריחו, אבל זה עדיין לא נותן שום תשובה.

<אריה כהן: זאת אומרת, בעצם כל החקלאות שבעצם היא חקלאות ענפה של ירקות מסוגים שרואים פה הם בסכנה גדולה באזור מגילות ים המלחמה.

<אריה כהן: שלא לדבר על יו"ש - אני מניח שאחרים ירחיבו, מדי פעם כשאני מבקר בשוק כזה או אחר, רואה את אספקת המים במכליות ומחברים אותם לברזים של כיבוי אש, לדעתי, זה דבר שמאוד צריך לטפל בו.

מכלוף מיקי זוהר: תודה.

מכלוף מיקי זוהר: אנחנו מבינים שלא רק שלא נותנים לתושבים ביטחון, גם מים – אולי רוצים שהם התייבשו.

מכלוף מיקי זוהר: ..

<אבי רואה: אני ראש מועצה אזורית מטה בנימין.

<אבי רואה: לאחרונה אנחנו – גם המבקר רוצה לומר שכוחות הביטחון משקיעים מאמץ ניכר.

<אבי רואה: קח אתמול את האירוע הטרי של אתמול ליד בית אל, שוטר, חייל או איש ביטחון של המנגנון הביטחוני של הרשות הפלסטינית שביצע פיגוע, ומפה כמובן זו הזדמנות לשלוח איחולי החלמה מהירה לאותו חייל שנפצע בינוני, הוא שוכב עדיין בבית חולים, נפגע בירכו עם שני כדורים - אחד בירך ואחד בשוק.

<אבי רואה: עיקר המאמץ של כוחות הביטחון עדיין ניכר בכל פינה ובכל מקום בטרמפיאדות אצלנו, אנחנו רק אסירי תודה על המאמצים הניכרים של כל גורמי הביטחון – צה"ל, משטרה ואחרים.

<אבי רואה: אני חושב שצריכה להיות פה הסתכלות כוללת.

<אבי רואה: ביהודה ושומרון יש היום כ-450 אלף תושבים ועוד כמיליון שש מאות, מיליון שמונה מאות ערבים פלסטינים, אוכלוסייה מאוד גדולה, ואין התייחסות כלל ועיקר לכל נושא התשתיות מבחינה אסטרטגית, מבחינת תכנון ארוך טווח.

<אבי רואה: אז בסדר, היו סיבות במשך הרבה שנים למה כן, למה לא.

<אבי רואה: אבל כידוע אנחנו נמצאים היום בשנת היובל לשחרורם של חבלי יהודה ושומרון יחד עם ירושלים המזרחית ורמת הגולן.

<אבי רואה: הפתרון המדיני שכולם כמהים לו בושש לבוא.

<אבי רואה: לכן מה שאני חושב שמהוועדה צריכה לצאת אמירה, עד שיהיה פתרון מדיני שאני חושב שגם בעוד 50 שנה לא יהיה כזה – זו הערכתי האישית, בינתיים צריך לעשות תכנון אסטרטגי של התשתיות כמו שאמר ידידי וחברי אריה, נושא המים, היה משבר מים עמוק בקיץ האחרון בדרום השומרון וצפון בנימין כל גוש שילה, תפוח, אלון מורה וכן הלאה בגלל שאין תכנון אסטרטגי ואין השקעות שבאות לגבות את התכנון הזה כשיהיה.

<אבי רואה: אני חושב צריכה לצאת מפה אמירה גם ממשרד הביטחון וגם לאחרים להנחות את המינהל האזרחי שהוא הגורם שבעצם אמור לתכנן ואמור לדאוג לתשתיות לשתי האוכלוסיות - גם הישראלית יהודית וגם לערבים שיהיה תכנון ארוך טווח, וגם בנושא של כבישים ותחבורה, זה גם לא קיים הרבה שנים, נותנים מענה, פתרון פה, פתרון שם, צומת אדם, צומת גוף עציון, וכן הלאה, אבל צריך להיות משהו הרבה ארוך טווח, תכנון ארוך טווח כדי שבאמת לא נצטרך לפתרונות נקודתיים גם בנושא מים, גם בנושא כבישים, תחבורה, חשמל, איכות סביבה, ביוב שזורם, זה כבר אפילו מדינת העולם השלישי – הביוב זורם בוואדיות ולא מקבל מענה.

<אבי רואה: עכשיו יש תכנית גדולה לגז, אז למה כבר לא עכשיו להכניס את יו"ש לתכנון של קווי הולכה לאזורי תעשייה שהשתמשו בגז בפחות חשמל.

<אבי רואה: בקיצור, גם אם בסופו של דבר יהיה פתרון מדיני, אז ייהנו מזה ערבים.

<אבי רואה: אנחנו בעד העניין הזה - - -

מכלוף מיקי זוהר: אבי, אני לא רוצה שתגיד את זה אפילו.

יהודה גליק: הוא אמר פתרון מדיני, הוא התכוון סיפוח, ריבונות.

<אבי רואה: אמרתי את דעתי.

<אבי רואה: לדעתי גם בעוד חמישים שנה לא יהיה פתרון.

מכלוף מיקי זוהר: לא, גם אם יהיה פתרון מדיני, הפתרון יהיה זה שתהיה מדינה אחת, מדינת ישראל.

מרדכי יוגב: הוא לא אמר איזה פתרון.

מכלוף מיקי זוהר: בסוף אני אאשים אותך בשמאלנות, אני גם עלול לקרוא אותך שלוש פעמים לסדר, ואני גם אוציא אותך מהאולם, אז אני לא רוצה להיות מצוטט.

<אבי רואה: אני חוזר על הדברים, לא כדי שאני אהיה ברור, אלא כדי שאני אהיה ברור באמירה שאני תומך גם בתשתיות לערבים.

<אבי רואה: הערבים יהיו פה, הם לא הולכים לשום מקום, וגם אנחנו לא הולכים לשום מקום.

<אבי רואה: אנחנו רק נלך ונגדל ונתפתח.

<אבי רואה: לכן מדינת ישראל צריכה לחשוב ולצרף את חבל הארץ הזה, גם האירופאים לא התנגדו לדבר הזה, גם אמריקאים לא התנגדו לתשתיות שבאות לשרת את כל האוכלוסייה, ולא רק לאוכלוסייה.

<אבי רואה: לדעתי, את זה צריך לתפוס את השור בקרניו ולהתחיל משם, מהוועדה, כי פתרונות נקודתיים זה יכול להיות טוב, אבל זה דוחה את הפתרונות או את התכנון שאמור לתת מענה אחת ולתמיד.

<אבי רואה: תודה רבה.

מכלוף מיקי זוהר: מסכים אתך, תודה רבה.

מכלוף מיקי זוהר: הצטרף אלינו חבר הכנסת אברהם נגוסה.

מכלוף מיקי זוהר: בבקשה אמיר, ואחר כך יהודה גליק יאמר את דברו באריכות רבה.

אמיר אוחנה: הנושא שלא עלה כאן, אבל אולי הוא הדוגמה הקיצונית והמובהקת ביותר לאפליה ביהודה ושומרון זה כמובן המקרה שחברי יועץ שר הביטחון מכיר היטב המקרה של יהודה ישראלי.

אמיר אוחנה: הייתי רוצה לדעת איפה הדברים עומדים.

אמיר אוחנה: מדובר בחייל אולי הפצוע הקשה ביותר ממערכת צוק איתן שהגורמים הרפואיים המליצו על סידרה של בנייה, יחידת דיור ליד ביתו, טיפול שכל חייל צה"ל בכל מקום אחר היה מקבל אלמלא גר ביהודה ושומרון.

אמיר אוחנה: טוב שאזרחי ישראל נרתמו כמובן לעזור, אבל זה לא צריך להיות כך, זה צריך להיות מדינת ישראל.

אמיר אוחנה: הייתי שמח לשמוע אם יש התקדמות בעניין הזה.

<קובי אלירז: אני חייב להגיד שאני מצטרף פה לדבריו של אבי רואה, אבל זה משהו שהוא מצריך פה איזשהו התבוננות מחודשת על כל העסק גם בהנחה שלא אומרים את המלים החלת ריבונות ועוד כהנה וכהנה.

<קובי אלירז: גם אם לא מגיעים לשם, אתם יודעים שהיה לנו פעם ממשל צבאי, אחרי זה היה מינהל אזרחי, ויכול להיות שהגיע הזמן לעשות משהו חדש.

<קובי אלירז: אנחנו היום עם חסרים עצומים בכל התחומים – המינהל האזרחי עכשיו עשה עבודת מטה, הגיע לסדרי גודל - בגלל שחשבו שהמינהל האזרחי יהיה זמני ובסופו של יום תקום מדינה פלסטינית, היום חסרים סדר גודל של 300 תקנים בכל המחלקות והאגפים במינהל האזרחי, זה כמויות לא נתפסות של כוח אדם שצריך אותו, באמת עולם שלישי שאנחנו נמצאים בו באיו"ש, אני חייב להגיד שאני מצטרף לזה סך הכול, אני מכיר את המצוקות הן מגיעות אליי מדיי יום קשורות לזה.

אמיר אוחנה: יהודה ישראלי זה לא בעיה של - - -

<קובי אלירז: לגבי יהודה ישראלי – אנחנו נמצאים במצב מאוד מסובך.

<קובי אלירז: לצערי הרב, היישוב עופרה ברובו כידוע נמצא על מקרקעין מאוד לא פשוטים, נקרא לזה ככה.

<קובי אלירז: בכל הרף של מקרקעין, אני לא אתן פה עכשיו איזה סקירה, אמנם מעניין, אבל לא בטוח שזה המקום.

<קובי אלירז: לצערי הרב אנחנו לא הצלחנו ברמה המשפטית, או פה גם כל הנושא של השוואת חקיקה בין מה שקיים בישראל לבין מה שקיים באיו"ש סובל מפערים מאוד משמעותיים.

<קובי אלירז: בכל מקרה, אנחנו לגבי יהודה ישראלי לא הצלחנו למצוא פתרון, זה עורר אותנו, זה היה אחד מהטריגרים, זה ובג"צ תשעת הבתים, ממילא גם הסיפור של עמונה, אבל זה לא משנה - עורר אותנו לחשוב טוב טוב ולנסות למצוא פה פתרון.

<קובי אלירז: מי שמכיר, אני לא רוצה לפרסם את זה, קצת פורסם בעיתונות, עיתון "מעריב" פרסם את זה לפני כחודש, איזושהי השוואה למה שקרה בעולם בעניין הזה, אני מעדיף לא להיכנס לזה, זה יפתור את ה"יהודה ישראלי" הבא.

אמיר אוחנה: שבעזרת השם לא יהיה.

<קובי אלירז: אני מקווה שלא יהיה.

<קובי אלירז: בצוק העתים חלק לא מבוטל מהחיילים שהם מרכיבים את צה"ל גרים בהתיישבות.

<קובי אלירז: אני מאוד מקווה שאנחנו למקרה הבא נדע להיות עם רגליים על הקרקע, כמו שגייסנו אותו, כפי שהטענות הלגיטימיות לגמרי שכל בר-בי-רב ושכל בראשו ישר לגמרי זועק לשמיים.

<קובי אלירז: מקווה מאוד שבפעמים הבאות אנחנו נדע למנוע.

<קובי אלירז: יהודה ישראלי ספציפית לצערי הרב אין לנו פתרון.

<קובי אלירז: אמר מי שאמר שאנחנו סך הכול נותנים לזה איזשהו גב כללי, אבל אנחנו לא עושים שם דחיפה וכדומה.

<קובי אלירז: אבל להוציא כסף מהמערכת ולתת שם אנחנו לא מצליחים.

<קובי אלירז: אני מאוד מקווה שבמידה ותצליח עבודת מטה השקטה, כמה שאפשר לפרסם אותה פה, בחודשים הקרובים היא תמנע במקרים כאלה שסטטוס המקרקעין הוא במורכבות כזאת, היא תצליח למנוע, או תיתן, מה שנקרא, המדינה תדע לתת הלימה במידה וחס ושלום יקרה עוד מקרה כזה.

מכלוף מיקי זוהר: חבר הכנסת יהודה גליק, בבקשה.

יהודה גליק: קודם כל, אדוני היושב ראש, אני מברך אותך על כך גם כאשר הקמת את הוועדה הזאת, וגם אתה מקיים את דבריך שמבחינתך כל חלוקה צודקת מתייחסת לכל חלקי האוכלוסייה, לכל סוג אוכלוסייה, ובאמת, תושבי יהודה ושומרון כלולים בזה, ואני מברך אותך על הישיבה היום.

יהודה גליק: אני מברך גם את כל הח"כים ממפלגות שונות שהגיעו לפה, באמת יש פה משש מפלגות שונות - יישר כוח.

מכלוף מיקי זוהר: הצטרף אלינו לדיון חבר הכנסת אברהם נגוסה וחבר הכנסת אורי מקלב.

יהודה גליק: אני מאוד שמח שביקשתי לדבר אחרי שאנשים דיברו, מכיוון שאת יהודה ושומרון כל אחד מכיר את הסיטואציה, האנקדוטה בצבא – אה, אתה מיהודה ושומרון, אתה גר בעתניאל, אתה בטח מכיר את חבר שלי שהוא גר באיתמר כי אתה ביהודה ושומרון.

יהודה גליק: אז יהודה ושומרון זה כמעט מעפולה ועד באר שבע, וזה כלל האוכלוסייה, וזה גם יישובים חרדיים, וגם אוכלוסייה של עולים מארצות-הברית, עולים מאתיופיה - כלל הבעיות זה גם תשתיות וגם כבישים וכו'.

יהודה גליק: כמו שנאמר כבר, נדמה לי שכולנו מסכימים - מוטי יוגב עושה עבודה מדהימה בפלסטרים, באקמולים, ולא רק אקמולים, אופטלגינים ולפעמים גם וולטרן, כל מה שצריך.

יהודה גליק: בהקשר למה שאמר אבי, ולמה שאמר עכשיו קובי.

יהודה גליק: ההבדל בין הוועדה הזאת לוועדה שמטפל בה מוטי, הוא פותר המון בעיות נקודתיות כדי לפתור בעיות אד-הוק.

יהודה גליק: מהוועדה הזאת חייבת לצאת קריאה ברורה שצריך להתייחס - כרגע לא הולך להיות פתרון בזמן הקרוב, אני לא יודע אם 50 שנה, 10 שנים - יש פה בני אדם, ובני האדם הם לא פוליטיקה ולא שום דבר, יש פה בני אדם שחיים.

יהודה גליק: כמו שיש כביש 6, צריך להיות עוד כביש כזה מזרחי יותר כדי שהאנשים יוכלו לנסוע בהם.

יהודה גליק: צריכה להיות ראייה כללית אסטרטגית תכנונית בכל התחומים - תשתיות, חינוך, תרבות, תחבורה, צרכנות - ראייה כללית של אוכלוסייה שחיה פה מתוך הנחה שכרגע בזמן הקרוב לא הולכים לשום מקום, וחייבים ליצור פה חיים בטווח ארוך, זו ראייה לא רק פתרונות.

יהודה גליק: נדמה לי שזה הערך המוסף של הוועדה הזאת על פני הוועדות הנקודתיות.

יהודה גליק: הוועדה עושה עבודה מצוינת, מדהימה.

יהודה גליק: כשאני ראיתי פעמיים כאשר הייתי אצל מוטי, אני פשוט מתפעל, ואני כל הזמן רואה אותו תמיד רושם – אין דבר שנמחק מנגד עיניו.

יהודה גליק: אבל חייבת להיות ראייה מערכתית כוללת.

יהודה גליק: מהוועדה הזאת צריכה לצאת קריאה לתכנון טווח ארוך ל-10, 15, 20 שנה הקרובים – איך האוכלוסיות האלה חיות, איך משפרים את זה כדי שלא נחיה פה במדינת עולם שביעי.

יהודה גליק: תודה רבה.

יהודה גליק: כמו שאמר קובי – תודה רבה לנו שמעודדים אותך לעודד אותנו שנעודד אותך כדי שתעודד אותנו לעודד אותך.

יהודה גליק: אני כמובן את כל הדברים האלה רואה, כי גם אני מדיי פעם בנוסע בכבישים האלה – רק בדרך כלל פעמיים, שלוש ביום כאשר אני נוסע הביתה.

יהודה גליק: אני גר ביישוב שהוא מוכה לצערי טרור, ודאי בשנה האחרונה ולא רק בשנה האחרונה, יש לנו הרבה עבודות בצרכי הביטחון וחייבים לחזק את ההתיישבות.

יהודה גליק: יש פה גם פן פסיכולוגי בסיסי נפשי.

יהודה גליק: אנשים חיים בתחושות לא פשוטות, והדבר הזה הוא לא איזה מותרות.

יהודה גליק: נלך על הפתרון הזה שאמרתם שהולכים להשקיע 40 מיליון שקל בשיפור התקשורת.

יהודה גליק: אם אנחנו נדע מזה זה גם ישפר – נדע שבעוד חמש שנים לא יהיו בעיות של קליטה, חייבים כן שהציבור יידע מזה שיש פה פתרונות מערכתיים.

יהודה גליק: יש פה בעיות קיומיות, רוצים לשמוע, לדעת שיש פתרונות.

יהודה גליק: תשמעו, יהיה תאורה - בכביש שלנו משמעה ועד בית חג"י נהרגו בשנה האחרונה – מליטמן דרך - - - והכביש הזה עדיין יש בו בעיות תשתיות, עדיין יש בו בעיות תאורה, עדיי יש בעיות קליטה.

יהודה גליק: נדמה לי שחייבים ליידע את התושבים שנוסעים לטיפול, כי האשה שנוסעת כל יום עם הילד שלה בכביש, היא לא יודעת שהולך להיות שם איזשהו טיפול.

יהודה גליק: לכן כדאי גם לידע את הציבור על הדברים כי אנשים פה חיים במצוקות קיומיות יומיומיות.

יהודה גליק: תודה רבה.

מכלוף מיקי זוהר: הדברים שנאמרו הם חשובים.

מכלוף מיקי זוהר: נשמע את ישראל אפרייט קמ"ט יו"ש.

מכלוף מיקי זוהר: לאחר מכן חבר הכנסת מוטי יוגב התייחס לסוגיות שהעלו.

מכלוף מיקי זוהר: בבקשה.

<ישראל אפרייט: מה שנאמר פה זה לא מדויק.

<ישראל אפרייט: מוטי יוגב התייחס גם לראייה אסטרטגית ארוכת טווח בוועדות שלו.

<ישראל אפרייט: רק מה, את רומא בונים לא ביום - אני יכול לתת לכם רקע.

<ישראל אפרייט: כאשר ב-2011 נכנסתי לתפקיד, הוויכוח היה איפה תרבד לי את הכביש – דיברנו אז על ריבודים ותמרורים.

<ישראל אפרייט: בחמש השנים האחרונות בכל תחום אפשר להראות שינוי.

<ישראל אפרייט: אם מדברים על הכבישים, אז אלפי תמרורים הוצבו.

<ישראל אפרייט: זה התחיל במצב שהמשטרה היה טוענת – אי אפשר לאכוף אין תמרורים, אז היום אי אפשר להגיד דבר כזה.

<ישראל אפרייט: כל הכבישים ביהודה ושומרון עברו לאחריות נתיבי ישראל.

<ישראל אפרייט: בשלב ב' הוקם המרחב הרביעי בנתיבי ישראל מרחב יו"ש.

<ישראל אפרייט: בשנתיים הראשונות אמר אבי רואה – גם בכל כנס נעשתה מהפכה בכבישים מבחינת אחזקה, הביאו אותם לסטנדרט בטיחותי, ומי שאומר אחרת מוזמן לנסוע ולראות.

<ישראל אפרייט: שנת 2016 – אין דבר כזה לעשות רק תכניות אב.

<ישראל אפרייט: כל מי שיודע שהוא עובד בתשתית, יודע שלעשות תכנון, לעבור אישורים של תשתיות, של "בזק", חברת חשמל, לתאם תשתיות, ליצור תכנון, לעבור לביצוע – אלה דברים שלוקחים שנים.

<ישראל אפרייט: השנה למעשה מי שרוצה לבדוק מוזמן.

<ישראל אפרייט: 2016 - אבי רואה, שנת שיא הפרויקטים ביהודה ושומרון ב-20 השנים האחרונות, אין כמעט כביש שלא רואים את זה.

<ישראל אפרייט: זה לא נובע מעודף, זה תיקון אפליה זה נכון.

<ישראל אפרייט: אני לא זוכר כסגן, אני 25 באזור, עבודות כאלה.

<ישראל אפרייט: אבל זה נכון, מתחילים באחזקה, עוברים למוקדי סיכון, דברים שקשורים לחיי אדם וגם רואים עתידי.

<ישראל אפרייט: בטווח הארוך היה דיון אצל סגן שר הביטחון.

<ישראל אפרייט: הגיע מנכ"ל נתיבי ישראל שהוא מנכ"ל חדש, בוא נאמר כוח שונה, רואים את זה בכל הארץ וגם אצלנו.

<ישראל אפרייט: לוחות זמנים, זה לוחות זמנים, אבטחה זה אבטחה.

<ישראל אפרייט: הוא הגיע לסגן שר הביטחון בן דהן שמאוד עוזר.

<ישראל אפרייט: בחלק הזה ניתנה הנחיה, זאת אומרת, סוכם שנתיבי ישראל יבצע את תכנית אב בכבישים יהודה ושומרון, מה שכן, ממתינים לעניין התקציבי.

<ישראל אפרייט: אז אנחנו לפני תקציב המדינה, וגם אני ממתין לזה.

<ישראל אפרייט: אין ספק שצריך את הדבר הזה.

<ישראל אפרייט: דבר שני שאני רוצה לומר, זה לעדכן אתכם.

<ישראל אפרייט: המינהל האזרחי הוא למעשה הגוף שמרכז את כל הנוסעים ביהודה ושומרון, הוא הרגולטור.

<ישראל אפרייט: אני תמוה שאין פה נציג של המינהל האזרחי, יש גם קמ"ט תקשורת, דרך אגב, אבל מעל כולנו יש ראש מינהל אזרחי חדש, מאז שהוא נכנס, אני יכול להעיד שאנחנו עוברים סריקת עומק בכל נושא.

<ישראל אפרייט: הוא ידוע בתור אחד שמעמיק.

<ישראל אפרייט: גם בנושא תקשורת – אפרופו הייתי אתמול בדיון מפקדים ודיברו על זה.

<ישראל אפרייט: ראש המינהל האזרחי בהיבט הזה עושה את המקסימום להכין את כל התוכניות כך מה שיש לו היתכנות לביצוע אפשר להמשיך לקדם, חבל שהוא לא פה, ואני הייתי מציע שיזמינו אותו בפעם הבאה.

<ישראל אפרייט: אני רק קמ"ט תחבורה, ולכן אתייחס רק לתחבורה.

<ישראל אפרייט: בהיבט של מה שנעשה עכשיו – שר התחבורה ישראל כץ קבע שגם יהודה ושומרון תיכנס לתכנית החומש של משרד התחבורה נתיבי ישראל בכבישים.

<ישראל אפרייט: לצורך כך דרש שיועבר לו מהמינהל האזרחי – תראו, אני רואה את הכול בפריזמה אזרחית.

<ישראל אפרייט: אני, מבחינתי נכנס לאיו"ש רואה את הרכבים, אותי לא מעניין לוחית.

<ישראל אפרייט: אמר פה אבי רואה, ואני דרג מקצועי, אז אני לא אנתח את זה אחרת, אני אומר את זה בצורה מאוד פשוטה.

<ישראל אפרייט: מדינת ישראל לקחה אחריות באזור C – שני שליש מהרכבים הם לא של ההתיישבות לצורך העניין, אבל הם גם תושבי מדינת ישראל ואי אפשר להתעלם מהם ולהגיד לא רואים אותם.

<ישראל אפרייט: רואים אותם וכל תכנון שאתה תעשה אם לא תכלול אותם, אז לא נתת כלום.

<ישראל אפרייט: לכן הראייה של אבי רואה היא מאוד נכונה גם בהיבט המקצועי.

<ישראל אפרייט: ראש המינהל האזרחי לפני חודשיים העביר למשרד התחבורה באמצעותי המלצות לכבישים להרחבה במסגרת תכנית החומש, הראשון שביניהם היה 446, מודיעין עילית, זה לא מוסד.

<ישראל אפרייט: עשינו את זה על בסיס מקצועי, אין פה עניין מדיני.

<ישראל אפרייט: תאונות דרכים פשוט זה לספור, ו-446 התבקש לעבור להרחבה - - - יש שם תב"ע, חוסן אל-עז'ר, אדם, עופרה, או יותר נכון המשטרה הבריטית, תפוח אריאל – כבישים שאין ספק שעל פי הספירות 55 בקטעים מסוימים שצריכים גם הרחבות.

<ישראל אפרייט: אין מה לעשות, מדינת ישראל כשהיא רוצה לעוד חמישים שנים, היא לא יכולה להתעלם מפיתוח, אנשים מתפתחים גם והאוכלוסייה גדלה, ואי אפשר לעצור.

<ישראל אפרייט: לצערי, ממה שאני קיבלתי, המידע שלי, שהאוצר לא דן בזה עדיין, ולכן הסוגיה גם צריכה להגיע לאוצר.

<ישראל אפרייט: הוא אמור לקבל אסטרטגיה שגם כל משרד ממשלתי, כולל בתכנית עבודה שלו, תכנית עבודה שכוללת גם את ההתיישבות ביהודה ושומרון.

<ישראל אפרייט: כל עוד אין לי את הדבר הזה, לא דנו בכבישי יהודה ושומרון, אז אני לא יודע לאן זה התפתח.

<ישראל אפרייט: אני, מבחינתי, קמ"ט תחבורה העברתי את רשימת הכבישים על-פי ספירות התנועה שצריכים הרחבה.

<ישראל אפרייט: אני ממליץ לדון בהם כי האוכלוסייה ממשיכה להתפתח, מאכלסים יישובים.

<ישראל אפרייט: אנחנו נעמוד מול צומת שבורה, וכמו שאתם יודעים, אם לא נתחיל את התכנון עכשיו, וכמובן שיהיו בג"צים, גם בישראל יש בג"צים – אנחנו נעמוד מול שוקת שבורה בעוד מספר שנים.

<ישראל אפרייט: לכן אני חושב שבדבר הזה מה שנעשה זה תיקון עוול, אבל חייבים להסתכל גם עתידית בכדי למנוע את העתידי.

<ישראל אפרייט: אני היום יכול להגיד, שכאשר נכנסתי לתפקיד, התביישתי להיות המפקח על התעבורה, הייתי מתבייש גם להגיע לוועדה הזאת.

<ישראל אפרייט: אני יכול להגיד שאני גאה היום להיות המפקח על התעבורה.

<ישראל אפרייט: מי שרוצה, מוזמן לבוא לראות מה נעשה בחמש השנים האחרונות, ומה נעשה השנה.

<דרורה קלמנט: מה עם המנהרות?

<ישראל אפרייט: לגבי תחבורה ציבורית, אני אנסה רק בכותרות - כקמ"ט תחבורה אני יכול להעיד.

<ישראל אפרייט: כשנכנסתי לתפקיד בתחבורה הציבורית החזקתי בשיא החלופות במדינת ישראל – הייתי השיאן.

<ישראל אפרייט: היה לי קו לבנימין שכבר הנהג היה צריך שלט בכל נסיעה לאן נוסעים.

<ישראל אפרייט: אותו מספר קו כל פעם הוא נוסע למקום אחר, הנהג בעצמו לא יודע איפה נוסעים.

<ישראל אפרייט: אין ספק שהסוגיה הזאת עלתה והיא הגיעה גם כן לשר התחבורה.

<ישראל אפרייט: נעשה שיפור שהתחיל מהמצפון, אנחנו ממשיכים גם תחבורה ציבורית.

<ישראל אפרייט: מי שחושב שיכול לבוא, לרכוש אוטובוס מחר - לייצר אותו זה שנה.

<ישראל אפרייט: להתקין מעליו מערכות כירטוס, זה לא דברים שאתה יכול משם.

<ישראל אפרייט: נעשו תכנונים, ולתכנן תחבורה ציבורית זה לא פשוט.

<ישראל אפרייט: צריך לסנכרן לוחות זמנים, צריך לעשות סקרים.

<ישראל אפרייט: אתה מעלה 50 איש, כל אחד צריך להגיע למקום אחר, זה לא פשוט, אלה תהליכים ארוכי טווח.

<ישראל אפרייט: התחלנו בשומרון עם הרי ארגון, שברנו שיא שם, 50% בעליית נוסעים.

<ישראל אפרייט: אז מי שחושב שזה לא הצלחה, אני מציע לו לבדוק במקומות אחרים אני חושב הצלחה שהלוואי ואני מאחל אותה למדינת ישראל.

<ישראל אפרייט: עברנו לבנימין – שם גם אנחנו רואים עלייה בכמות הנוסעים בגלל השדרוג שנעשה.

<ישראל אפרייט: אני אסייג את זה, אני יודע שאתם מדברים על מוגני ירי.

<ישראל אפרייט: פה יש לי תקלה שאמנם צריך לתקן אותה.

מכלוף מיקי זוהר: תגדיר תקלה.

<ישראל אפרייט: כשהעלנו את הסוגיות האלה למשרד התחבורה, ויושבת פה סגן ראש אגף תח"צ, כולם רוצים לעזור, כולם בעד לעזור, וכולם אומרים - אין בעיה, יש אפליה, נתקן, נתקצב, אין בעיה, תחבורתית אין בעיה.

<ישראל אפרייט: אבל יש הנחיה ביטחונית ביהודה ושומרון שצירים מסוימים מחייבים ממוגני ירי.

<ישראל אפרייט: אני לא חושב שזה לא נכון, כי אנחנו עדים בשבועות האחרונים למה שמתחולל.

<ישראל אפרייט: אם אני צריך אוטובוס ממוגן ירי, אני צריך גם לדעת לתקצב אותו.

<ישראל אפרייט: ואם אני מנחה, אז אני צריך לתת שתי הנחיות – לתקצב חטיפות מיגון.

<ישראל אפרייט: שנית, למגן, וגם להוסיף את הקווים.

<ישראל אפרייט: תחבורה אומר – אני את התשומות שלי אשים על הוספת קווים, על הרכישה של האוטובוסים, אבל חליפות המיגון ניתנות מתקציב האוצר.

<ישראל אפרייט: בשנה האחרונה אמר גם קב"ט מועצת יש"ע, נתנו לנו, אבל אנחנו במשבר שכנראה האנשים פה לא הבינו.

<ישראל אפרייט: מדובר על מעל 200 אוטובוסים ממוגנים לתלמידים ולתחבורה ציבורית, כשמדברים שהאוטובוסים האלה אמורים להחזיק מעמד 15 שנה זה זמן הקיום שלהם.

<ישראל אפרייט: מתוך ה-200 אוטובוסים מדברים על 150 אוטובוסים שעוברים את ה-15 שנה, דהיינו, יירדו מהכביש.

<ישראל אפרייט: נחלץ מוטי יוגב לסוגיה, כי אין אצלו דיונים מרתקים.

<ישראל אפרייט: שילב שם את סגן ראש המל"ל.

<ישראל אפרייט: עשינו תכנית רכש, כי הבינו שזהו, לא יהיו אוטובוסים ממוגנים, תתארגנו עם משהו אחר, כי לא תוכלו לקבל מענה ביטחוני.

מכלוף מיקי זוהר: בבקשה לסיים אדוני.

מכלוף מיקי זוהר: תודה רבה על הדברים.

מכלוף מיקי זוהר: שמעתי את הדברים.

מכלוף מיקי זוהר: אני רוצה לומר בכנות רבה.

מכלוף מיקי זוהר: אני רואה ושומע מדבריך נכונות, אבל מצד שני, גם שמעתי ניחוח של קושי ליישם את הדברים.

מכלוף מיקי זוהר: בשאלה אחת עם תשובה אחת אני רוצה לדעת.

מכלוף מיקי זוהר: איפה מבחינתך הקושי הגדול ביותר היום אל מול משרדי הממשלה שמולם אתה עובד כדי להביא את התוצאה שאתה רואה בו שהוא החסם הגדול ביותר מבין כל משרדי הממשלה ליישם את אותו רצון טוב שהבעת כרגע בפני הוועדה.

<ישראל אפרייט: במציאות הקיימת, אם אני מסתכל אחרי חמש שנים מה הדרך הכי נכונה שזה יהיה, אני חושב שתחבורה מראה את המודל הנכון.

<ישראל אפרייט: כל משרד ממשלתי צריך שבתכנית העבודה שלו תיכלל גם יהודה ושומרון, כי אז אני יודע, שקודם כל רואים את זה ראייה מערכתית.

<ישראל אפרייט: פעם שנייה התקציב יהיה צבוע, ואפשר לבנות תכנונית עתידית.

<ישראל אפרייט: אם אנחנו עובדים על בסיס של כיבוי שרפות, אי אפשר לתכנן.

<ישראל אפרייט: זה צריך להיות בצורה סדורה בתכנית עבודה של כל משרד ממשלתי, כאשר המינהל האזרחי הוא הרגולטור, היות ואנחנו לא דרג מדיני, אז הסבירות שזה יהיה מבוסס על נתונים מקצועיים שיעמדו גם בבעיה שהיא לא קלה ביהודה ושומרון שזה כל הסוגיה המשפטית.

<ישראל אפרייט: לכן אני חושב שזה צריך להיות סדור, כאשר המינהל האזרחי הוא הרגולטור.

מכלוף מיקי זוהר: אני רוצה לחדד ואולי להוסיף את זה למסקנות הוועדה.

מכלוף מיקי זוהר: אתה בעצם אומר שהביעה המרכזית היא שמשרדי הממשלה השונים על כל גווניהם אינם רואים בתוכניות שהם מייצרים קבועות או רב שנתיות יהודה ושומרון כחלק או נדבך אינטגרלי מאותן תכניות, זה בעצם כל הזמן טלאי על טלאי, על טלאי.

מכלוף מיקי זוהר: אין איזושהי מדיניות ברורה, משהו סדור, ברור לגבי יהודה ושומרון.

מכלוף מיקי זוהר: אני צודק.

<ישראל אפרייט: אני אומר לך שני דברים, אני מתקופת המינהל.

<ישראל אפרייט: למינהל האזרחי פעם היה תקציב להסדיר את כל יהודה ושומרון.

<ישראל אפרייט: בהעברת הסמכויות נלקח כל התקציב, יש לו היום תקציב שולי שהוא בקושי מצליח להתקיים - הסביר את זה עוזר שר הביטחון.

<ישראל אפרייט: העניין הוא שהיום צריך להיות כמענה, או שמחזירים את התקציבים למינהל, או שכל משרד ממשלתי מכניס לתכנית העבודה את יהודה ושומרון, כך שתהיה פה עבודה סדורה שתיתן מענה גם לכל תושבי יהודה ושומרון, כי אי אפשר להתעלם מאף סוג של אוכלוסייה היא משפיעה.

<ישראל אפרייט: שנית, אי אפשר להתעלם ממציאות קיימת.

<ישראל אפרייט: היום מי שלמעשה שולט בכל משרדי הממשלה זה האוצר.

<ישראל אפרייט: לכל משרד ובכל תחום יש רפרנט אוצר.

<ישראל אפרייט: מישהו צריך להסביר לחבר'ה באוצר דבר מאוד פשוט.

<ישראל אפרייט: אני כדרג מקצועי או כמנחה עליון כמפקח תעבורה שאומר פה סכנת חיים אני מנחה לבצע את התיקון, זה נחמד, אבל אם ההוא מהאוצר טוען שלא אז זה לא משנה כלום.

<ישראל אפרייט: לכן האוצר צריך לדעת שהדרג המקצועי, ודאי משרדי הממשלה והמינהל האזרחי במידה והוא העביר נתונים מבוססים להרחבה פה של כביש מסוים, הוא צריך לדעת שהוא צריך לתקצב אותו כי אנחנו לא באים מכיוון מדיני או מכיוון של ראיית תפיסת עולם.

מכלוף מיקי זוהר: תודה רבה אדוני.

מכלוף מיקי זוהר: ברשותכם, אני רוצה לקבוע את יתרת הדיון עד לתום הדיון היום.

אברהם נגוסה: תודה רבה, גם לחבר הכנסת מוטי יוגב.

אברהם נגוסה: ההתיישבות זה אחד מאבני היסוד של לחזק את מדינת ישראל כמדינה יהודית ודמוקרטית, ולכן ההתיישבות ביהודה והשומרון ורמת הגולן, חשוב כמו ההתיישבות בגליל ובנגב.

אברהם נגוסה: אתמול דיברנו פה על הצפון.

אברהם נגוסה: אני אומר שהנושא של התיישבות, נושאי העלייה ונושאים אחרים זה לא נושא מפלגתי או פוליטי - זה נושא לאומי מדרגה ראשונה שכל המפלגות, כל חברי הכנסת לשלב ידיים ולקדם.

אברהם נגוסה: התיישבות ולא להקים מבנה, התיישבות היא מערכת חינוך, חיזוק מערכת חינוך.

אברהם נגוסה: תשתיות, תחבורה, בריאות, קליטת עלייה זה ההתיישבות.

אברהם נגוסה: אם כולנו כאיש אחד לא ניתן יד, אז אנחנו לא עושים את השליחות שלנו כמו שצריך - אסור לנו להשתמש בדברים האלה.

אברהם נגוסה: אני מברך את יו"ר הוועדה שאתה עושה עבודה טובה וכולנו אתך, ואנחנו צריכים לעבוד, לחזק את ההתיישבות ביהודה ושומרון.

אברהם נגוסה: ביקרתי שם, קליטת העלייה המוצלחת ביותר זה ביהודה ושומרון, ולכן בואו ניתן יד ונחזק.

מכלוף מיקי זוהר: תודה רבה.

מרדכי יוגב: ראשית, אני אומר עוד פעם, תודה ליושב ראש הוועדה מיקי מכלוף זוהר, ולשותפות בוועדה המיוחדת הזאת בענייני יהודה ושומרון שאנחנו מקיימים עליה ועדה קבועה כבר קרוב לארבע שנים.

מרדכי יוגב: בשילוב ידיים הזה אין לי ספק בכלל שהוא יועיל מכל כיוון.

מרדכי יוגב: אני רוצה לפרוס פה כמה דברים וכמה כיוונים.

מרדכי יוגב: אני אומר גם תודה לכל האנשים - ראשי המועצות ולפעילים בכל התחומים, משרדי הממשלה והתושבים שבאו להביע צרכים.

מרדכי יוגב: שאלת יסוד, מיקי, היא באמת מה עומד מאחורי הדירקטיבה של השרים, פקידים, בכירים.

מרדכי יוגב: האם אנחנו במצב זמני, או אם אנחנו מצב קבוע?

מרדכי יוגב: האם אנחנו חותרים לתוכניות אב שיפתרו גם את צרכיהם של התושבים הפלסטינים באזור וגם את צרכיהם של התושבים היהודים, כאשר התושבים היהודים - הזכיר פה אבי רואה, יושב ראש מועצת יש"ע נעים לכיוון 450 אלף, ולקראת המיליון בעשור, והתושבים הערבים נמצאים באזור ה-2.2 להערכתי, מספר יותר מדויק, וינועו לכיוון ה-3, 3.5 בעשור.

מרדכי יוגב: אני מדבר על סטטיסטיקות שנדונו גם בוועדה שלי, כולל פרופסורים שעליהם אנחנו נשענים.

בצלאל סמוטריץ': 3.5 ביו"ש?

מכלוף מיקי זוהר: בעשור, בעוד עשור.

בצלאל סמוטריץ': היום יש 1.8.

מכלוף מיקי זוהר: היום יש 2.2.

מכלוף מיקי זוהר: אל תתווכח איתי בבקשה, אנחנו עסקנו בזה מקצועית.

מכלוף מיקי זוהר: תן לי בבקשה לדבר.

מכלוף מיקי זוהר: בצלאל, יש דברים שאני יודע שאתה מבין בהם טוב יותר.

מכלוף מיקי זוהר: יש דברים שאני מסיק אותם מנתונים לא פחות, וידעתי לומר גם למתאם פעולות בשטחים שהוא לא דובר אמת בלשון המעטה כשהוא הציב בשקף אדום 3 מיליון.

מכלוף מיקי זוהר: ידעתי לומר לו שהוא לא דובר אמת, ואמרתי את המילה הנגטיבית, סליחה.

מכלוף מיקי זוהר: הדירקטיבה הזאת היא קובעת בכל משרדי הממשלה, משרד.

מכלוף מיקי זוהר: משרד, שר, שר, ומה הוא עושה, ואיך הוא מקדם.

מכלוף מיקי זוהר: אני מיד אתן את הנקודות הקונקרטיות.

מכלוף מיקי זוהר: אצלי בוועדה חוץ מנושא ביטחון עסקנו במרכיבי הביטחון, ומרכיבי הביטחון בספר התקציב ל-2017, 2018 – אני אומר גם לראשי המועצות פה.

מכלוף מיקי זוהר: במרכיבי הביטחון יש סכומים יפים, יותר יפים ממה שאפילו אצלי היו.

מכלוף מיקי זוהר: מופיעים שם בכסף גדול.

מכלוף מיקי זוהר: מדובר בכל הארץ, את התכלול יעשה פיקוד העורף.

מכלוף מיקי זוהר: לכן בסיפור הזה אני רואה אותו כניסיון והצלחה גם במאמצים שכנראה תרמו לו בוודאי לא הוועדה, ודאי שחקן אחד בתוך כל המאמצים.

מכלוף מיקי זוהר: בנושא הכיסוי הסלולארי כנושא שמעיק מאוד על התושבים, אני שמח באמירה של שר הביטחון שהולך בעצם להאיץ תכנית שעבדה לאט מדיי, ולכסות בכיסוי סלולרי בתכנית עבודה מהירה של כשנתיים את כלל יהודה ושומרון – כל הדברים האחרים ייפתרו בדרך.

מכלוף מיקי זוהר: לכן אין טעם לגעת בהם, דברים שאני אומר כי הם כבר מתקיימים.

מכלוף מיקי זוהר: יחד עם זאת, נושא תקציב למיגון כלי רכב בדגש על האוטובוסים שהצי הזה קרס, ונמצא פה קמ"ט תחבורה.

מכלוף מיקי זוהר: למעלה מ-180 כלי רכב הם למעלה מ-15, 17, 18 שנה, ומיליון וחצי קילומטר על הכביש לא בטיחותי ולא בטחוני עומד לפתחנו לתקציב המדינה – אני מבקש את הסיוע שלך, יחד נעבוד על כך עם כולם פה.

מכלוף מיקי זוהר: בתקציב הנוכחי מופיע בספר התקציב ל-2017 בסעיף 16 – 30 מיליון, ב-2018 כלום נכון לספר החדש של אתמול, מחייב אותנו מינימום של שורה קבועה 50 מיליון, או 130 לשנתיים האלה, היא מרשה להתחייב במידית כדי שלא יקרוס.

מכלוף מיקי זוהר: בנושא של תכניות אב, אנחנו עוסקים בכל דבר בתכניות אב, ומנסים להביא את משרדי הממשלה לתוכניות אב.

מכלוף מיקי זוהר: אנחנו שם, ואני מקווה שנצליח להביא לישיבה כמה שיותר מוקדמת שבו משרד התחבורה ונתיבי ישראל הצטרכו להציג בפנינו מהם תכנית האב שלהם ביהודה ובשומרון, ובאיזה קצב מתכננים לבצע אותה.

מכלוף מיקי זוהר: גם פה אני מבקש את הסיוע שלך, והוועדה המשותפת תוכל לעשות עבודה טובה שבתקציב המדינה זה עוד לא קיים, לא בתכנון הפרוגרמה הראשית ולא בביצוע של סדר עדיפויות שאותם כבישים שנאמר לגביהם עוקף חווארה, עוקף אל-ערוב, עוקף - - - שבבג"צ משפטי, מעבר קלנדיה שמועצת בנימין שמה עליו כסף, ומקומות נוספים שהם קריטיים וחשובים כדי לאפשר בכלל, ומעברי ירושלים שהם תקועים היום בכל מקום.

מכלוף מיקי זוהר: אדם חיזמה שתקוע בתקיעה גדולה מאוד, וכך גם אחרים 446 שדובר פה שיהיה לו תשובה ופתרון – 446 התחיל לעמוד כמו חיזמה.

מכלוף מיקי זוהר: לצורך העניין גוש טלמונים, דולב, שילט – 55 דקות ממוצע בבוקר לפני העלייה לירושלים כשעתיים, היום ממוצע נסיעה לירושלים – התחברנו, אנחנו מבינים יותר טוב את המצוקות במזרח.

מכלוף מיקי זוהר: אז כך בתכנית הכבישים.

מכלוף מיקי זוהר: אדוני היושב ראש, בתכנית אב למים.

מכלוף מיקי זוהר: היו שנים שבהם רשות המים והעומדים בראשה לא הבינו שביהודה ושומרון יש אנשים לא פלסטינים ולא יהודים.

מכלוף מיקי זוהר: היום הבהרנו שהאחריות למים היא לכל אחד, ולא משנה מי הוא.

מכלוף מיקי זוהר: מדינת ישראל צריכה להיות אחראית למצב הומניטארי ביהודה ושומרון, ולכן צריך להיכנס לתוכניות אב למים, אנחנו עוסקים בזה, נעסוק בזה, של רשות המים לשתי האוכלוסיות לעתיד לבוא.

מכלוף מיקי זוהר: יש כספים – דווקא שם הרשות מסוגלת לקיים את התכנית הזאת מתוך כסף שלה, קרי, להלוות ולראות אחר כך איך התקציב הזה מושב אליה כתוצאה מתשלומים.

מכלוף מיקי זוהר: בנושא איכות הסביבה, התחלנו להיכנס, לא אגע בו בכלל.

מכלוף מיקי זוהר: בנושא מעברים שהוא שייך לכבישים, היה שוב עיוות.

מכלוף מיקי זוהר: ניתנו באופן כלכלי שיפור לכל המעברים המסייעים לאוכלוסייה הפלסטינית, ואני לא נגד.

מכלוף מיקי זוהר: לא טופל אף מעבר בשיפורו וקידומו למעברים של יהודים.

מכלוף מיקי זוהר: מדובר בסדרי עדיפויות, ואני אומר סדרי עדיפויות - מעבר חיזמה, מעבר א-זעים, מעבר מנהרות - - -

<ישראל אפרייט: במעברים עוברים ישראליים לא קשור ליהודים רק.

מרדכי יוגב: נכון, ישראליים.

מרדכי יוגב: ופה צריך להיכנס למציאות שבה משרד הביטחון נכנס לתכנית עבודה של לפחות מינימום של מעבר אחד בשנה, העברתו למשרד הביטחון ושדרוגו.

מרדכי יוגב: אני אומר לפחות, הייתי רוצה שלוש בדו-שנתי הזה, אבל בתכנית עבודה שמתאם פעולות בשטחים יידע לא להפלות בין האוכלוסיות.

מרדכי יוגב: הנושא שעלה פה של התחבורה הציבורית הוא נושא כואב, ואנחנו גם נדרשנו לו ונידרש לו, מכיוון שעוזר השר נמצא פה, ואנחנו גם עושים עבודת מטה בלי קשר לוועדות, אז בהחלט נשים אותו גם כנושא.

מרדכי יוגב: הנושא האחרון שאני אגע בו.

מרדכי יוגב: דרך אגב, בתקשורת איננו מדברים רק על כיסוי סלולרי, רן, אנחנו מדברים גם על אינטרנט מהיר של "בזק" ביהודה ושומרון, שבו אשה שיושבת במקום שבו היא יושבת איננה מסוגלת ליצור את הקשר ולעבוד, אז היא לא מסוגלת לצאת למקום עבודה לוקח שעתיים, אז היא רוצה לעבוד מהבית על האינטרנט איננה מסוגלת כי אינטרנט מהיר לא קיים, ופה ביקשו שתעשו פיילוט על המקום.

מרדכי יוגב: הראשון שפנה זה במקרה מצפה יריחו, ובוועדה הבאה בוודאי נעסוק גם בזה מול "בזק" ברגולציה שלכם, כך גם משרד הביטחון.

מרדכי יוגב: שורה תחתונה, יש מקום לייצר ישיבות מעקב מול משרדים נוספים מעבר למשרד הביטחון שהוא הרגולטור שתמיד יהיה נוכח פה - ככה התקשורת שפה נמצאת היום ביתר שאלת.

מרדכי יוגב: יש מקום פה למשרד התחבורה.

מרדכי יוגב: יש מקום פה למשרד האוצר שקריטי שיהיה פה בכל דיווח, ויש מקום לביטחון פנים ולמשפטים כדי שבישיבות עוקבות, בישיבות מעקב מישיבה לישיבה, כפי שאצלי אולי לאט מדיי, אבל כמעט בכל הנושאים מתקיימת התקדמות איטית, אני מניח שבזכות הוועדות המשותפות האלה ההתקדמות תהיה הרבה יותר מהירה.

מרדכי יוגב: אני עוד פעם שם את הדגש כרגע לקראת תקציב על שלושה דברים.

מרדכי יוגב: הזכיר פה אבי גם את הגז, אני שמח, זה החזון שלו.

מרדכי יוגב: אני מדבר כרגע על ארבעה.

מרדכי יוגב: על המיגון אוטובוסים קריטי שייכנס בפנים, וכרגע הוא ב-30 מיליון רק ל-17, והוא צריך להיות במינימום שורה קבועה של 50 מיליון, או 130 מיד עם הרשאה להתחייב בשני המקרים.

מרדכי יוגב: על התשתיות של מים וכבישים, ועל סיפור המעברים – בעיניי, ארבעת אלה – גם לפתור את הבעיות האחרות, אבל בעיניי החודש הקרוב של בין הצבעה טרומית לבין הצבעה ראשונה, שנייה, שלישית צריך להיות חודש שבו אנחנו ביחד נצליח להבהיר שחייב להיות גם אם לא כל מלוא הסכום, אז בתכנית רב שנתית חלק ממנו שמניע ויוצר אפשרות לקדם.

מרדכי יוגב: תודה רבה.

מכלוף מיקי זוהר: תודה רבה.

מכלוף מיקי זוהר: חבר הכנסת יוגב, אני מודה לך.

מכלוף מיקי זוהר: קודם כל אני רוצה לומר, אין ספק ששיתוף הפעולה בינינו הוא דבר חשוב, גם בוועדה שאתה עומד בראשה, וועדה הזו שחלק מעיסוקיה זה גם באמת שוויון וצדק חלוקתי בין כל סוגי האוכלוסייה, ביניהם אזרחי יהודה ושומרון.

<אלון קרקובסקי: דנו במושג שנקרא מוקד סיכון, מושג מקצועי של משרד התחבורה שבעצם מכניס את כמות ההרוגים כתוצאה מתאונות זה תחשיב שמתעדף את הטיפול.

<אלון קרקובסקי: חבר הכנסת גליק דיבר על 20 קילומטר בהר חברון שספג 25 הרוגים אך ורק מטרור, לא ברור למה הנתון הזה לא נכנס לתחשיב הנוסחה.

<אלון קרקובסקי: ולא ברור לנו עוד נתון, כאשר מתקיימת תאונת דרכים, שלא נדע, ביהודה ושומרון בין ישראלי לפלסטיני, לצורך העניין, הישראלי נספר לתוך התחשיב הזה, הפלסטיני לא.

<אלון קרקובסקי: בהר חברון לפני כמה ימים הייתה תאונת דרכים נורא קשה עם ארבעה הרוגים פלסטינים, הנתון הזה לא מופיע בשום מקום, זה אומר, שמבחינת משרד התחבורה המקום הזה הוא לא מסוכן.

<אלון קרקובסקי: זה שנהרגו שם ארבעה בני אדם, ועוד שלושה כתוצאה אירועי פח"ע זה באמת מעניין, אם היושב ראש יכניס את זה למסקנות הוועדה וישנה את הנוסחה הזאת - - -

מכלוף מיקי זוהר: אני אבחן את זה.

מכלוף מיקי זוהר: תודה.

מכלוף מיקי זוהר: הקריאה שלי תהיה קצת יותר כללית, אבל הסוגיה הזאת תיפתר.

<איתי חיים: מנכ"ל תחבורה "בדרך שלנו", ארגון הסעת תחבורה ציבורית בישראל.

<איתי חיים: אנחנו מזהים שני כשלים עיקריים שקשורים למדיניות.

<איתי חיים: דבר ראשון, בכלל אנחנו מדברים פה על שינוי שוק העבודה.

<איתי חיים: על הגירה מאוד גדולה של צעירים מהפריפריה למרכז, רואים את זה בגליל, רואים את בנגב, וגם ביהודה ושומרון, בעיקר היישובים הקטנים יותר – יש לי כאן דוגמה את שרי שגרה במעלה אפרים – על תושבים שהם בעיקר חילונים.

<איתי חיים: מכיוון ששוק העבודה השתנה, והיום תושבים צעירים גם נאלצים להשתמש ברכב פרטי ולנסוע למרחקים ארוכים יותר מכיוון שאין יותר קביעות בעבודה, וכל שנתיים עד חמש שנים משנים מקום עבודה.

<איתי חיים: יש גם עומס לא קטן על הכבישים.

<איתי חיים: אם בעבר – שרי תרחיב על זה – זמן נסיעה נניח ממעלה אפרים לירושלים לקח 40, 45 דקות ברכב פרטי, היום זה שעתיים בערך.

<שרי שוורץ: יצאתי בשש וחצי והגעתי בשעה תשע לירושלים.

<איתי חיים: זה גם המקרה שיגרום לתושבים שהם לא תושבים דתיים לעזוב את אותם מקומות, והמקומות האלה משמרים מספר אוכלוסייה מאוד נמוך.

מכלוף מיקי זוהר: ההתיישבות היא לא רק של אנשים דתיים.

<איתי חיים: בוודאי.

<איתי חיים: צריך גם להתייחס למאפיינים אחרים שהם לא קהילתיים, כי הציבור הלא דתי הוא לא מתאגד והוא פחות קהילתי.

<איתי חיים: יש צורך בקווים מהירים יותר שייתנו מענה מהיר יותר.

<איתי חיים: דבר נוסף, צריכים לדבר פה על כשל גם בוועדה הזאת, ואנחנו באמת אומרים בארגון, מעל כל במה יש מחסור חמור בנהגים – בענף התחבורה הציבורית חסרים 4,000 נהגים בכל הארץ, ויש על זה גם השפעה ליהודה ושומרון.

מכלוף מיקי זוהר: אולי נעשה על זה דיון בהמשך.

<שרי שוורץ: אתחיל בזה שאתה הזכרת צדק, והצדק אולי הראשון או האחרון שייעשה היום וזה לצרף את בקעת הירדן, גם אנחנו במדינת ישראל.

<שרי שוורץ: היא אמרה שהשומרון סוג ב', אנחנו סוג ג'.

<שרי שוורץ: אנחנו בקעת ירדן, אמנם אנחנו חגורת הביטחון של המדינה, אנחנו מגינים את כל הגבול המזרחי מירדן, אבל אתם עצמכם לא הזכרתם אותנו אפילו פעם אחת.

<שרי שוורץ: בגלל קוצר הזמן, אני אתייחס רק לנושא תחבורה ציבורית, ורק לנקודה אחת, כי יש לי אפילו תמונה של הבוקר כאשר הגעתי לפה.

<שרי שוורץ: האוטובוסים משורייני ירי, זה נשמע דבר הזוי לגמרי.

<שרי שוורץ: בגלל שאנחנו סוג ג', אז מקבלים את משורייני ירי הכי ישנים.

<שרי שוורץ: מי שחושב שמשוריין ירי מחזיק 15 שנה, שיבוא איזה תקופה ויגור אצלנו בבקעה ויראה שזה לא נכון.

<שרי שוורץ: אנחנו לרוב יודעים מתי מתחילים את הנסיעה, טיולים לרכב.

<שרי שוורץ: אבל המשוריין שהוא בא להגן עלינו, הוא משאיר אותנו באמצע כביש באזורים שאין כמעט מקום בדרך, ושאין סימן לאיזה פגיעה לאיזה מישהו שנהרג.

<שרי שוורץ: חוסר תיאום שיש בין האוטובוסים – לנו אין אוטובוסים ישירים, אנחנו צריכים תמיד להצטרף לאחרים.

<שרי שוורץ: חוסר תיאום - אנחנו נאלצים להמתין לאוטובוסים במקומות לגמרי חשופים.

<שרי שוורץ: אני לפני כחודש כמעט הייתי קורבן למחבל שם שתקף – במקרה חיילת ירדה לפניי מהאוטובוס.

<שרי שוורץ: יש לי עכשיו תמונה שהבוקר צילמתי על משוריין ירי שזרקו אבנים, אני יכולה להראות למי שרוצה, איך יש חור בחלון הקדמי.

מכלוף מיקי זוהר: תודה רבה.

מכלוף מיקי זוהר: אני אכניס גם את בקעת הירדן.

<שרי שוורץ: אני מבקשת שתכניסו אותנו.

<שרי שוורץ: אני לא מתכוונת לזוז משם.

<שרי שוורץ: אני אשאר בבקעה עד יום מותי, ואני מקווה שאחרים ישמרו על המפתח הזה גם אחרי שאני אלך לעולמי.

<שרי שוורץ: אבל בינתיים אני חיה שם.

<שרי שוורץ: אנחנו מאוד נפגענו בתעסוקה, כפי שאיתי אמר הבעיות של התחבורה הציבורית.

<שרי שוורץ: אני חושבת שהגיע הזמן באמת שתדעו שאנחנו נמשיך להגן עליכם, על כל הגבול המזרחי, אבל לפעמים תזכרו גם בנו.

<ישראל אפרייט: אנחנו או-טו-טו מחליפים את המפעיל באזור הבקעה.

<נעה אבירם: אני עסוקה בדברים שנוגעים בתחבורה הציבורית ביו"ש כולל בקעה, כולל שומרון, כולל אפרת, מופקדים על כל המרחב.

<נעה אבירם: כמו שציין קמ"ט יו"ש וקמ"ט תחבורה, בשנים האחרונות היה גידול של עשרות אחוזים במספר הנסיעות בתכנון מחודש ויעיל יותר של קווי שירות התחבורה הציבורית בכלל האזורים, למעט, וזה הדגש שציין ישראל, וזה כמענה לך, איפה שיש רכב שמחייב מיגון ירי, פה ידיו של משרד התחבורה כמעט כבולות, הם ישנים, צריך ריענון.

<נעה אבירם: אנחנו מתריעים, אנחנו יודעים כמה בדיוק נדרש.

<נעה אבירם: באמת, לשמחתי, בשנה האחרונה היה חידוש, כאמור זה לא מספיק, יש תהליך של שנה עד החלפת רכבים.

<נעה אבירם: איפה שאפשר שלא מחייב מיגון, יש שיפור דרמטי.

<נעה אבירם: איפה שמחייב מיגון, השיפור הוא הרבה יותר מינורי.

מכלוף מיקי זוהר: תודה רבה.

מכלוף מיקי זוהר: אני חש שהדיון היה מאוד פורה.

מכלוף מיקי זוהר: סוגיות חשובות הועלו.

מכלוף מיקי זוהר: להבהיר – ועדה בכנסת שאותה הקמנו עכשיו לאחרונה, יש לה את היכולת להעלות דיונים חשובים לסדר היום, לבקש הבהרות ממשרדי ממשלה ולעקוב אחרי התפתחות העניינים, ולקבוע דברים דקלרטיביים מטעמה של הכנסת שהיא בעצם הגוף הריבון, המחוקק.

מכלוף מיקי זוהר: אחד מהדברים שייאמרו פה עכשיו במסקנות הוועדה יהיה מאוד דקלרטיבי, והניואנסים שם נבחרו שם בקפידה.

מכלוף מיקי זוהר: והסיבה שאני רוצה, ולי חשוב שוועדה בכנסת, ועדה בכנסת, ועדה רשמית של הכנסת, תאמר באופן ברור את עמדתה.

מכלוף מיקי זוהר: אני מניח שמשרדי הממשלה אינם יכולים להתעלם מדבר כזה.

מכלוף מיקי זוהר: מסקנות הוועדה הן כך: הוועדה קובעת כי ישנם פערים אדירים ולא אנושיים בין יהודה ושומרון לבין שאר חלקי הארץ, כולל בקעת הירדן.

מכלוף מיקי זוהר: הוועדה קובעת שפערים אלו מהווים סכנה ממשית לביטחון האזרחים ולשלמות המדינה ולביטחונה.

מכלוף מיקי זוהר: הוועדה קוראת לטיפול מידי בסוגיות הרלבנטיות, בראשן סוגית קליטת הסלולר.

מכלוף מיקי זוהר: הוועדה תפנה לשר הביטחון ליצירת תכנון אסטרטגי רב שנתי לטיפול בכל הנושאים והדברים שהועלו בדיון, כגון: תשתיות מים, איכות סביבה, תחבורה ובידוק לפלסטינים.

מכלוף מיקי זוהר: הוועדה מבקשת לקבוע באופן נחרץ שאין הבדל או שוני בין אזרחי יהודה ושומרון לבקעת הירדן ושאר אזרחי ישראל, ועל כן הם זכאים לזכויות שוות ודמוקרטיות כל שאר אזרחי ישראל.

מכלוף מיקי זוהר: הוועדה קוראת לכל משרדי הממשלה להכניס לתוכניות הוועדה שלהן את יהודה והבקעה, ובפרט למשרד האוצר.

מכלוף מיקי זוהר: הוועדה מודה לכל מי שלקח פה חלק, ומודיעה שהתקיימו דיוני מעקב נוספים שייערכו בקרוב.

מכלוף מיקי זוהר: תודה רבה לכולם.

מכלוף מיקי זוהר: הישיבה נעולה.